cyanic-selkie/wikianc huggingface dataset:
ತಿಲೋತ್ತಮೆ
ತಿಲೋತ್ತಮೆನ ಪುಟ್ಟು
ಸಂಸ್ಕೃತೊಡು ತಿಲ್/ತಿಲ ಪಂಡ ಎಡ್ಮೆ, ಉತ್ತಮ ಪಂಡ ಮಸ್ತ್ ಎಡ್ಡೆಂತಿನ, ಎತ್ತರವಾಯಿನ ಪಂಡ್‌ದ್ ಅರ್ಥ. ಅಂಚಾದೆ ತಿಲೋತ್ತಮೆ ಪಂಡ ಮಸ್ತ್ ಎಲ್ಯ ಎಲ್ಯ ಉತ್ತಮವಾಯಿನ ಗುಣೊಕುಲೆನ್ ಒಂಜಾದ್ ಆತಿನಾಲ್ ಪನ್ಪೆರ್. ಮಹಾಭಾರತೊದ ಪ್ರಕಾರ ಬ್ರಹ್ಮೆ ಪಂಡಿನೆಕ್ಕ್, ಜಗತ್ತ್‌ದ ಪೂರಾ ಎಡ್ಡೆ ವಸ್ತುದ ಎಲ್ಯ ಎಲ್ಯ ಭಾಗ ದೆತೊಂದು ವಿಶ್ವಕರ್ಮೆ ತಿಲೋತ್ತಮೆನ್ ಸೃಷ್ಠಿ ಮಲ್ತೆರ್ಗೆ. ಕೆಲವು ಪುರಾಣೊದ ಪ್ರಕಾರ ತಿಲೋತ್ತಮೆ ಬ್ರಹ್ಮನ ಯಜ್ಙ ಕುಂಡೊಡ್ದ್ ಪುಟ್ಟಿನೀಂದ್ ಕೆಲವೆರ್ ಪನ್ಪೆರ್.
ಪದ್ಮ ಪುರಾಣೊಡ್ ತಿಲೊತ್ತಮೆ
ಪದ್ಮ ಪುರಾಣೊದ ಪ್ರಕಾರ ತಿಲೋತ್ತಮೆ ಆಲೆನ ದುಂಬುದ ಜನ್ಮೊಡು ಕುಬ್ಜಾ ಪನ್ಪಿನ ಒಂಜಿ ಕುರೂಪಿ ವಿಧವೆ ಆದಿತ್ತಲ್. ಕುಬ್ಜಾ 8 ವರ್ಷ ತಪಸ್ಸು ಮಲ್ತದ್ ಕಡೆಕ್ ಮಗಪೂಜೆ ಮಲ್ತದ್ ದೇವಲೋಕೊಡು ತಿಲೊತ್ತಮೆಯಾದ್ ಪುಟ್ಟಿಯಲ್.
ಬ್ರಹ್ಮ ವೈವರ್ಥ ಪುರಾಣೊಡ್ ತಿಲೋತ್ತಮೆ
ಬಲಿ ಚಕ್ರವರ್ತಿನ ಪುಲ್ಲಿ ಸಹಸಿಕನೊಟ್ಟಗ್ ಗುಪ್ತ ಪ್ರೇಮ ಸಲ್ಲಾಪೊಡು ಉಪ್ಪುನಗ ದುರ್ವಾಸ ಮುನಿನ ತಪಸ್ಸ್‌ಗ್ ತೊಂದರೆ ಆಪುಂಡು. ಉಂದೆಡ್ದ್ ಕೋಪ ಬತ್ತ್‌ದ್ ದುರ್ವಾಸೆರ್ ಸಹಸಿಕಗ್ ಕತ್ತೆ ಆವರೆ ಬೊಕ್ಕ ತಿಲೋತ್ತಮೆಗ್ ಬಾಣಾಸುರೆ ಪನ್ಪಿನ ರಕ್ಕಸನ ಮಗಲ್ ಉಷಾ ಆದ್ ಪುಟ್ಟರೆ ಶಾಪ ಕೊರ್ಪೆರ್.
ಮಹಾಭಾರತೊಡು ತಿಲೋತ್ತಮೆನ ಕಥೆಕುಲು
thumb| ಕಾಂಬೋಡಿಯಾಡ್ ಉಪ್ಪುನ ಸುಂದ, ಅಸುಂದ ತಿಲೋತ್ತಮೆಗಾದ್ ಪೆಟ್ಟ್ ಮಲ್ಪುನ ಚಿತ್ರ
ಸುಂದ ಅಸುಂದನ ನಾಶ
ನಾರದೆರ್ ಪಾಂಡೆವೆರೆಗ್ ತಿಲೋತ್ತಮೆನ ಕಥೆ ಪನ್ಪೆರ್. ಎಂಚ ತಿಲೋತ್ತಮೆ ಸುಂದ ಬೊಕ್ಕ ಅಸುಂದ ಪನ್ಪಿನ ರಕ್ಕಸೆರೆನ ಸಾವುಗ್ ಕಾರಣ ಆಪುಲಾ ಅಂಚೆನೇ ದ್ರೌಪದಿಲಾ ಪಾಂಡೆರೆನ ನಾಶೊಗ್ ಕಾರಣ ಆವರೆಗ್ ಯಾವುಂದು ಪಂದಡ್ದ್ ತಿಲೋತ್ತಮನ ಕಥೆ ಪನ್ಪೆರ್. ಸುಂದ ಬೊಕ್ಕ ಅಸುಂದ ಪನ್ಪಿನ ಅಣ್ಣೆ ಮೆಗ್ಯೆ ಹಿರಣ್ಯಕಶಿಪುನ ವಂಶದಕುಲು. ಮೊಕುಲು ವಿಂಧ್ಯ ಪರ್ವತೊಡು ಕಠಿಣ ತಪ್ಪಸ್ಸ್‌ಗ್ ಕುಲ್ಲುವೆರ್. ಮೊಕಲೆನ ತಪಸ್ಸಡ್ದ್ ಲೋಕೊನೆ ಬೆಚ್ಚ ಆಪುಂಡು. ಏರೆರ್ದ್‌ಲಾ ಅಕ್‌ಲೆನ ತಪಸ್ಸ್‌ನ ಹಾಳ್ ಮಲ್ಪರೆ ಆವಂದಿನದಗ, ಬ್ರಹ್ಮೆ ಅಕಲೆಗ್ ಅಕೆಲೆನ ಉಲಾಯಿದ ಲಡಾಯಿಡ್ ಮಾತ್ರ ಸಯ್ಪೆರ್ ಪನ್ಪಿನ ವರ ಕೊರ್ಪೆರ್. ನನ ಎಂಕಲೆನ್ ಏರ್‌ಲಾ ಕೆರಿಯರೆ ಸಾಧ್ಯ ಇಜ್ಜಿ ಪಂಡ್‌ದ್ ಮೂಜಿ ಲೋಕೊಗ್‌ಲಾ ಉಪದ್ರ ಕೊರಿಯೆರೆ ಶುರು ಮಲ್ಪುವೆರ್. ಅದಗ ಬ್ರಹ್ಮೆ, ವಿಶ್ವಕರ್ಮನ ಸಹಾಯೊಡ್ ತಿಲೋತ್ತಮೆನ್ ಉಂಡುಮಲ್ಪುವೆರ್. ಅತೀ ಪೊರ್ಲುದ ತಿಲೋತ್ತಮೆನ್ ಮಸ್ತ್ ಪೊರ್ತು ತೂವರೆಗ್ ಏರೆಗ್ಲಾ ಸಾದ್ಯ ಇಜ್ಜಾಂಡ್. ಇಂಚಿತ್ತಿ ತಿಲೋತ್ತಮೆ ಸುಂದ ಅಸುಂದೆರ್ ಇತ್ತಿನಡೆ ಅರ್ಧರ್ಧ ಕುಂಟು ಪಾಡೊಂದು ಬರ್ಪೊಲು. ಆಲೆನ್ ತೂದು ರಡ್ಡ್ ಜನೊಕುಲಾ ಆಸೆ ಆಪುಂಡು. ಅಲೆನ್ ರಡ್ಡ್ ಕೈಟ್‌ಲಾ ಅಂಚಿ ಇಂಚಿಡ್ ಪತ್ತೊಂದು ಆಲೆಡ ಮದ್ಮೆ ಆಪಿಲೆಕ್ಕ ಕೇನುವೆರ್. ಕಡೆಕ್ ಅವ್ವೇ ವಿಷಯೊಗ್ ರಡ್ಡ್ ಜನಲಾ ಗಲಾಟೆ ಮಲ್ತೊಂದು ಸಯ್ಯ್ ಪೆರ್. ಉಂದೆಡ್ದ್ ಕುಷಿಯಾಯಿನ ಬ್ರಹ್ಮೆ ಆಲೆಗ್ ಮೂಜಿ ಲೋಕೊಡ್‌ಲಾ ಸ್ವತಂತ್ರವಾದ್ ತಿರ್ಗುನ ವರ ಕೊರ್ಪೆರ್.
ಶಿವನ ಮಿತ್ತ್‌ದ ಮೋಹ
ಶಿವನ್ ಸೆಳೆಯೆರೆಗ್ ಕೈಲಾಸೊಗ್ ಪೋಪಿನ ತಿಲೋತ್ತಮೆ ಅಲ್ಪನೆ ಸುತ್ತು ಬನ್ನಗ ಆಲೆನ್ ತೂವರೆಗ್ ನಾಲ್ ಮೋನೆ ಉಂಡು ಮಲ್ತೆರ್ಂದ್ ಪನ್ಪೆರ್. ನನೊಂಜಿ ಕಥೆತ ಪ್ರಕಾರ, ತಿಲೋತ್ತಮೆನ್ ತೂವೊಂದು ಇತ್ತಿನ ಶಿವನ ಕಣ್ಣ್‌ನ್ ನಾರದನ ಪಾತೆರ ಕೇಂದ್ ಕೋಪೊಡು ಪಾರ್ವತಿ ಮುಚ್ಚುವೆರ್. ಅದಗ ಮೂಜಿ ಲೋಕೊಡ್‌ಲಾ ಕತ್ತಲೆ ಆಪುಂಡು. ಅವೆನ್ ತಡೆಪೆರೆ ಶಿವೆ ಮೂಜಿನೇ ಕಣ್ಣ್‌ನ್ ಸೃಷ್ಠಿ ಮಲ್ತ್‌ದ್ ಜಗತ್ತ್‌ನ್ ಬೊಲ್ಪು ಮಲ್ತೆರ್.
ಕಥಾಸರಿತಸಾಗರೊಡು ತಿಲೋತ್ತಮೆ
೧-೨ ನೇ ಶತಮಾನೊದ ಪೈಶಾಚಿ ಭಾಷೆದ ಬೃಹತ್ಕಥಾ ಉಂದೆತ್ತ ೧೧ ನೇ ಶತಮಾನೊಡ್ ಆಯಿನ ಸಂಸ್ಕೃತ ಅನುವಾದ ಕಥಾಸರಿತಸಾಗರೊಡು ತಿಲೋತ್ತಮೆನ ಕಥೆ ಬರ್ಪುಂಡು. ಸಹಸ್ರನಿಕ ಪನ್ಪಿನ ರಾಜೆ ಇಂದ್ರ ಲೋಕೊಡ್ದ್ ಬನ್ನಗ ತಿಲೋತ್ತಮೆ ಒಂಜಿ ವಿಷಯ ಪನಿಯರೆ ಉಂತರೆ ಪನ್ಪಲ್. ಆಂಡ ಆಯನ ಸ್ನೇಹಿತೆ ಅಪ್ಸರೆ ಅಲಂಬುಸನ ನೆನಪುಡು, ತಿಲೋತ್ತಮೆ ಪನ್ನಿನೆನ್ ಆಯೆ ಮರಪುವೆ. ಉಂದೆದ್ತಾತ್ರ ಕೋಪೊಡು `ಈ ಏರೆನ್ ನೆನಪು ಮಲ್ದತ್ ಎನನ್ ಮರೆತನ ಅಕಲೆಡ್ದ್ ೧೪ ವರ್ಷ ದೂರ ಆಲಾ' ಪಂಡ್‌ದ್ ರಾಜಗ್ ತಿಲೋತ್ತಮೆ ಶಾಪ ಕೊರ್ಪಲ್.
ಉಲ್ಲೇಕೊ
ವರ್ಗೊ:ಅಪಸ್ಸರೆ ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಭಾರತೊದ ರಾಜ್ಯೊ ಬುಕ್ಕೊ ಕೇಂದ್ರಾಡಳಿತ ಪ್ರದೇಸೊಲೆ ರಾಜಧಾನಿಲು
ಭಾರತ ದೇಸೊದ ಮಾತ ರಾಜ್ಯೊಲು ಬುಕ್ಕೊ ಕೇಂದ್ರಾಡಳಿತ ಪ್ರದೇಸೊಲೆ ಬಗೆಟ್ ಲೇಕನೊಲು.
ಗೇನ್
ಉಂದು ಉದ್ದೊ ಅಲಪುನವು
ಕೊಂಬಿರೆಲ್ ಬೊಕ್ಕ ಕಿನ್ನಿ ಬಿರೆಲ್‌ನ್ ಅಗೆಲ್ತ್‌ದ್ ಪತ್ತ್‌ನಗ ಈ ರಡ್ಡ್ ಬಿರೆಲ್‌ದ ಕೊಡಿ- ಕೊಡಿ ನಡುತ ಉದ್ದ. ಈ ಅಲತೆಗ್ ಕನ್ನಡ ಬಾಸೆಡ್ ಗೇಣು ಪಂದ್ ಲೆಪ್ಪುವೆರ್
ನವದೆಹಲಿ
ನವ ದೆಹಲಿ ಭಾರತೊದ ದೇಸೊದ ರಾಜಧಾನಿ. ನಗರೊದ ಅಡಿಪಾಯ ೧೯೧೧ ಡ್ ದೆಹಲಿ ದರ್ಬಾರ್ ಸಮಯೊಡು ಜಾರ್ಜ್ ವಿ, ಭಾರತೊದ ಚಕ್ರವರ್ತಿಯೆರ್ ನೆರವೇರಿಸಯೆರ್. ಇಂದೆನ್ ಬ್ರಿಟಿಷ್ ವಾಸ್ತುಶಿಲ್ಪಿ ಸರ್ ಎಡ್ವಿನ್ ಲುಟ್ಯೆನ್ಸ್ ಬುಕ್ಕೊ ಸರ್ ಹರ್ಬರ್ಟ್ ಬೇಕರ್ ವಿನ್ಯಾಸ ಮಲ್ತೆರ್. ಪೊಸ ರಾಜಧಾನಿದ ೧೩ನೇ ಫೆಬ್ರವರಿ ೧೯೩೧ದಾನಿ ಭಾರತೊದ ವೈಸ್‌ರಾಯ್ ಬುಕ್ಕೊ ಲಾರ್ಡ್ ಇರ್ವಿನ್ ಗವರ್ನರ್ ಜನರಲ್‌ ಉದಿಪನೊ ಮಲ್ತೆರ್.
ಮರಂಗೆ
ಉಂದು ಉದ್ದೊ ಅಲಪುನವು ಕ್ರಮ. ನೆನ್ನ್ ಮೊರಂಗೆಂದ್‌ಲಾ ಪನ್ಪೆರ್. ಕನ್ನಡೊದೊ ಮೊಲ/ಒಂದು ಮೊಲ ಉದ್ದ ಪಂಡ್‍ದ್ ಪನ್ಪೆರ್.
ಅಲಪುನ
ಪಟ್ಟೆ ನೂಲು ಅತ್ತಂಡ ಒಕ್ಕ ನೂಲು, ಪೂ
ದೆಹಲಿ
ದಿಲ್ಲಿ ಪಂಡ್‌ದ್ ಪುದರಾಯಿನ ಬುಕ್ಕೊ ಅಧಿಕೃತವಾದ್ ನ್ಯಾಷನಲ್ ಕ್ಯಾಪಿಟಲ್ ಟೆರಿಟರಿ ಆಫ್ ಡೆಲ್ಲಿ (ಎನ್‌.ಸಿ.ಟಿ) ಪಂಡ್‌ದ್ ಲೆಪ್ಪುನ ರಾಷ್ಟ್ರೀಯ ರಾಜಧಾನಿ ನಗರೊ ಪ್ರಾದೇಶಿಕವಾದ್ ಭಾರತಡೇ ದಿಂಜ ಮಲ್ಲ ಮಹಾನಗರ ಬುಕ್ಕೊ ಜನಸಂಕ್ಯೆಡ್ ಭಾರತೊದ ದಿಂಜ ಎಚ್ಚದ ಜನಸಂಕ್ಯೆದ ನಗರೊಲೆನ ಪಟ್ಟಿಡ್ ರಡ್ಡನೆದ ಮಲ್ಲ ಮಹಾನಗರ ಅತುಂಡು. ರಾಷ್ಟ್ರೀಯ ರಾಜಧಾನಿ ಪ್ರದೇಸೊ (ಭಾರತೊ)ಡು ೧೨.೨೫ ದಶಲಕ್ಷೊಡ್ದ್ ಮಿಕ್ಕ್‌ದ್ ನಿವಾಸಿಲೊಉ ಬುಕ್ಕೊ ೧೫.೯ ದಶಲಕ್ಷ ನಗರವಾಸಿಲು ದೆಹಲಿ ಜನಸಂಕ್ಯೆದ ಪ್ರಕಾರೊ ಮಹಾನಗರ ಪ್ರದೇಸೊಲೆ ಪಟ್ಟಿಡ್ ಜನಸಂಖ್ಯೆಡ್ ಜಗತ್ತ್‌ಡೇ ಎನ್ಮನೇ ಮಲ್ಲ ನಗರೊ ಅದುಂಡು. (ಇಂದೆಟ್ ನೋಯ್ಡಾ, ಗುರ್‌ಗಾಂವ್‌, ಫರಿದಾಬಾದ್‌ ಬುಕ್ಕೊ ಘಜೀಯಾಬಾದ್‌ ಸೇರ್ದುಂಡು).
NCTಗ್ ಕೈತಲ್ದ್ ಕೆಲವು ನಗರೊಲು ಬುಕ್ಕೊ NCT ಸುತ್ತಡ್ ಬರ್ಪುನ ಭಾರತೊದ ರಾಜಧಾನಿ ನವ ದೆಹಲಿನ್ ಅಪಾಪಗ ದೆಹಲಿಂದೇ ಲೆಪ್ಪುನವು ಉಂಡು. NCT ಪನ್ಪುನವು ಒಕ್ಕೂಟ ವ್ಯವಸ್ಥೆದ ಕೇಂದ್ರಾಡಳಿತ ಪ್ರದೇಸೊ.
ಮಾರ್ಪು
ಉಂದು ಉದ್ದೊನ್ ಅಲತೆ ಮಾನ್ಪುನವು.
ಅಲತೆ
ರಡ್ಡ್ ಕೈನ್ ರಡ್ಡ್ ಬರಿಕ್ ನೀರ್‌ದ್ ಉಂತ್‌ನಗ ಆ ರಡ್ಡ್ ಕೈಕ್‌ಲೆನ ಕೊಡಿ - ಕೊಡಿತ ನಡುತ ಒಟ್ಟು ಉದ್ದೊ.
ಅಲಪುನ
ಪೂವುನು, ಬಲ್ಲ್
ವಾಕ್ಯೊಡು ಗಲಸುನ
ಗೂವೆಲ್‌ಗ್ ಒಂಜಿ ೧೦ ಮಾರ್ಪು ಬಲ್ಲ್ ಕೊರ್ಲೆ.
ತುಳುನಾಡ್ ದ ಸುದೆಕುಲು
ದಕ್ಷಿಣ ಕನ್ನಡ ಬೊಕ್ಕ ಉಡುಪಿ ಜಿಲ್ಲೆದಟ್ ಪರಿಪುನ ಕೆಲವು ಸುದೆತ ಪಟ್ಟಿ. ಸುದೆತ ಪುದರ್ ಅವು ಪರಿಪುನ ಪ್ರದೇಶೊನು ಅವಲಂಬಿತವಾದ್ ಬದಲಾವಣೆಯಾಪುಂಡ್. ಈ ಜಿಲ್ಲೆದ ಸುಮಾರ್ ಸುದೆಲು ಪಡ್ಡೋಯಿಗ್ ಪರಿಪುಂಡ್ ಅಂಚನೇ ಅರಬ್ಬಿ ಸಮುದ್ರೊಗು ಸೇರುಂಡು. link=//upload.wikimedia.org/wikipedia/commons/thumb/0/05/Netravati_River.JPG/220px-Netravati_River.JPG|thumb|ನೇತ್ರಾವತಿ ಸುದೆ
ನೇತ್ರಾವತಿ
ನೇತ್ರಾವತಿ ಸುದೆತ ಮೂಲ ಭಾರತೊದ ಕರ್ನಾಟಕ ರಾಜ್ಯೊದ ಪಶ್ಚಿಮ ಘಟ್ಟೊಲು. ಕುಮಾರಧಾರ, ನೇರಿಯಾರೆ, ಮಣಿಹಳ್ಳ ಅಂಚನೇ ಗುರುಪುರಾ ಸುದೆಳು ನೇತ್ರಾವತಿ ಸುದೆಕ್ ಸೇರುಂಡ್. ಕುಡ್ಲ, ಬಂಟ್ವಾಳ, ಪಾಣೆಮಂಗಳೂರು, ಧರ್ಮಸ್ಥಳ ಬೊಕ್ಕ ಉಳ್ಳಾಲ ಈ ಸುದೆತ ಬರಿಕ್ ಉಪ್ಪುನ ಕೆಲವು ಪ್ರದೇಶೊಲು. ಈ ಸುದೆ ಕುಡ್ಲೊಡ್ ಅರೇಬಿಯನ್ ಕಡಲ್ ಗ್ ಪೂದ್ ಸೇರುಂಡ್. ನೆತ್ರಾವತಿ ಸುದೆನ್ ದಕ್ಷಿಣ ಕನ್ನಡದ ಜೀವ ನಾಡಿ ಪಂಡ್ ದ್ ಲೆಪ್ಪುವೆರ್. ಉದ್ದ 103 ಕಿಮೀ. ಇಂದು ಸುಮಾರು 1352 ಚದರ ಮೈಲ್ ದಾತ್ ವಿಸ್ತೀರ್ಣೊನ್ ಆವರಿತವಾತ್ಂಡ್. ಈ  ಸುದೆತ ನೀರ್ ನ್ ಪರಿಯೆರೆ, ಮೀನುಗಾರಿಕೆ ಅಂಚನೇ ವಿದ್ಯುತ್ ಉತ್ಪಾದನೆಗ್ ಉಪಯೋಗ ಮಲ್ಪುವೆರ್. link=//upload.wikimedia.org/wikipedia/commons/thumb/a/ab/Kumaradhara_River.jpg/220px-Kumaradhara_River.jpg|thumb|ಕುಮಾರಧಾರ ಸುದೆ
ಗುರುಪುರ
ಕುಮಾರಧಾರೆ ಸುದೆ ಪಶ್ಚಿಮ ಘಟ್ಟೊಡ್  ಪುಟ್ಟುಂಡು. ಈ ಸುದೆ ನೇತ್ರಾವತಿ ಸುದೆಕ್ ಸೇರುಂಡ್. ಸುಬ್ರಹ್ಮಣ್ಯ ದೇವಸ್ಥಾನ ಕುಮಾರಧಾರ ಸುದೆತ ತೀರೊದುಂಡು link=//upload.wikimedia.org/wikipedia/commons/thumb/0/03/Mannapitlu_Dam.jpg/220px-Mannapitlu_Dam.jpg|thumb|ಫಲ್ಗುನಿ ಸುದೆ
ಶಾಂಭವಿ
ಗುರುಪುರ ಸುದೆ ಕುಡ್ಲದ ಗುರುಪುರ ಮೂಲಕ ಹರಿಯುಂಡ್. ಬೆಂಗ್ರೆದ ಕೈತಲ್ ನೇತ್ರಾವತಿ ಸುದೆನ್ ಸೇರುಂಡ್.
ನಂದಿನಿ (ಪಾವಂಜೆ) ತುದೆ
ನಂದಿನಿ ಅತ್ಂಡ ಪಾವಂಜೆ ಸುದೆ ಸಸಿಹಿತ್ಲುದ ಕೈತಲ್ ಅರೇಬಿಯನ್ ಕಡಲ್ ಗ್ ಸೇರುಂಡ್. ಇಂದು ಕನಕಾಗಿರಿ(ಇರುವೈಲು)ಡ್ ಪುಟ್ಟುಂಡು. ಕಟೀಲು ಬೊಕ್ಕ ಪಾವಂಜೆ ಮೂಲಕ ಪರಪುಂಡು.
ಶಾಂಭವಿ
ಶಾಂಭವಿ ಸುದೆ ಮುಲ್ಕಿ ಪಟ್ಟಣೊದ ಮೂಲಕ ಹರಿಯುಂಡು
ಪಾಂಗಳ
ಈ ಸುದೆ ಪಂಗಳ ಗ್ರಾಮೊನು ಮುಟ್ಟುಂಡು ಅಂಚನೇ ಮಟ್ಟಿದ ಕೈತಲ್ ಅರೇಬಿಯನ್ ಕಡಲ್ ಗ್ ಸೇರುಂಡ್.
ಉದ್ಯಾವರ
ಉದ್ಯಾವರ ಸುದೆ ಮಲ್ಪೆ ಕೈತಲ್ ಅರೇಬಿಯನ್ ಕಡಲ್ ಗ್ ಸೇರುಂಡ್. ಉದ್ಯಾವರ ಬೊಕ್ಕ ಮಲ್ಪೆ ಈ ಸುದೆ ಹರಿಯುನ ಕೆಲವು ಪ್ರದೇಶೊಳು.
ಸ್ವರ್ಣಾ
ಸ್ವರ್ಣಾ ಸುದೆ ಪರ್ವೂರ್, ಹಿರಿಯಡ್ಕ, ಪರಿಕ (ಉದ್ಯಾನ) ಹೆರ್ಗ, ಮಣಿಪಾಲ, ಪೆರಂಪಳ್ಳಿ, ಉಪ್ಪೂರಿ ಅಂಚನೇ ಕಲ್ಯಾಣಪುರತ ಮೂಲಕ ಪರತ್ತ್‌ದ್ ಬೆಂಗ್ರೆಡ್ ಅರಬ್ಬೀ ಕಡಲ್‍ಗ್ ಸೇರುಂಡ್. ಈ ಸುದೆ ಉಡುಪಿ ಜಿಲ್ಲೆಗ್ ಪರ್ಪುನ ನೀರ್ದ ಮುಖ್ಯ ಮೂಲವಾದುಂಡು. ಈ ಸುದೆಕ್ಕ್ ಉಡುಪಿದ ಹಿರಿಯಡ್ಕದ ಕೈತಲ್ ಬಜೆ ಅಣೆಕಟ್ಟ್ ಕಟ್ಟಾದೆರ್.
ಸೀತಾ
ನರಸಿಂಹ ಪರ್ವತದ ಮೇಲ್ ಗುಪ್ಪುನ ಹೆಬ್ರಿದ ಕೈತಲ್ ಪಶ್ಚಿಮ ಘಟ್ಟೊಡ್ ಈ ಸುದೆ ಪುಟ್ಟುಂಡು. ಈ ಸುದೆ ಉಡುಪಿ ತಾಲ್ಲೂಕಿದ ಮೂಲಕ ಹರಿಯುಂಡು. ಪ್ರಸಿದ್ಧ ಪಟ್ಟಣೊ ಬಾರ್ಕೂರು ಸೀತಾ ಸುದೆತ ತೀರೊದುಂಡು.
ಎಲಿಕೆಬಿ ತಪ್ಪು
ಎಲಿಕೆಬಿ ತಪ್ಪು ಐಪೋಮಿಯಾ ರೆನಿಫೊರ್ಮಿಸ್ ಪನ್ಪಿನ ವೈಜ್ಞಾನಿಕ ಪುದರ್ ಇಪ್ಪುನ ಒಂಜಿ ಮರ್ದ್‍ಗ್ ಗಳಸುನ ಇರೆ. ಈ ತಪ್ಪು ತೂಯೆರೆ ಎಲಿತ್ತ ಕೆಬಿತ ಲೆಕ ಇಪ್ಪುನೆಕ್ ಇಂದೆಕ್ ಈ ಪುದರ್ ಬತ್ತಂಡ್ ಪಂದ್ ಪನ್ಪೆರ್. ಕರಾವಳಿ ಪ್ರದೇಸೊಡು ಎಚ್ಚಾದ್ ಉಂದು ಬುಲೆಪುಂಡು.
ಮರ್ದ್‌ಗ್ ಗಳಸುನ
ಕೆಬಿ ಬೇನೆಗ್ ಇದೆಂತ ರಸೊನು ಪುಂಟುದ್ ರಡ್ ಪನಿ ಕೆಬಿಕ್ ಪಾಡುವೆರ್. ಕೈ ಕಾರ್‌ಗ್ ಪೆಟ್ಟಾಂಡ ಇಂದೆನ್ ಗಾಯ ನುಂಗೆರೆ ಮರ್ದ್ ಮಲ್ತ್ ಪಾಡುವೆರ್, ಪಿತ್ತ ಬೊಕ್ಕ ಜ್ವರೊಕ್ಕು ಎಲಿಕೆಬಿತ ಕಷಾಯ ಮಲ್ಪುವೆರ್. ಆಹಾರೊಡು ಇಂದೆತ ಚಟ್ನಿ ಬೊಕ್ಕ ತಂಬುಳಿ ಮಲ್ಪುವೆರ್, ಉಂದು ಜೀವೊಗ್ ಎಡ್ಡೆ.
ಉಲ್ಲೇಕೊ
ವರ್ಗೊ:ದೈಯಿ ವರ್ಗೊ:ಮರ್ದುಲು
ಉಮಾಬಾಯಿ ಕುಂದಾಪುರ
ಉಮಾಬಾಯಿ ಕುಂದಾಪುರ ಒರ್ತಿ ಸ್ವಾತಂತ್ರ್ಯ ಹೋರಾಟಗಾರ್ತಿ. ಭಗಿನೀ ಮಂಡಲದ ಸ್ಥಾಪಕಿ, ನಾ ಸು ಹರ್ಡೀಕರ್ ಸ್ಥಾಪಿಸಾಯಿನ ಹಿಂದೂಸ್ತಾನಿ ಸೇವಾದಲೊದ ಮಹಿಳಾ ವಿಭಾಗೊದ ಮುಖ್ಯಸ್ಥೆ ಆದಿತ್ತೆರ್.
ಪುಟ್ಟುದಿನಿ ಬೊಕ್ಕ ವಿದ್ಯಾಭ್ಯಾಸ
thumb|left|ಮೆಗ್ಯಪಳಯನಕುಲೊಟ್ಟುಗು thumb|right|ಮದ್ಮೆ ಆಯಿನ ಸುರುಟು ಉಮಾಬಾಯಿ ಮಂಗಳೂರು ಜಿಲ್ಲೆದ ಕುಂದಾಪುರೊಡು, ಬ್ರಾಹ್ಮಣ ಕುಟುಂಬೊಡು ೨೫ನೇ ಮಾರ್ಚ್ ೧೮೯೨ನೇ ಇಸವಿಡ್ ಪುಟ್ಟಿಯೆರ್. ಎಲ್ಯ ಇಪ್ಪುನಗ ಆರೆನ ಪುದರ್ ಭವಾನಿ ಗೋಳಿಕೇರಿ. ಅಮ್ಮೆರ್ ಗೋಳಿಕೇರಿ ಕೃಷ್ಣರಾವ್, ಅಪ್ಪೆ ತುಂಗಾಬಾಯಿ. ಐನ್ ಜನ ಆಣ್‌ಜೋಕುಲು, ಒರ್ತಿ ಮಗಲ್. ಉಮಾಬಾಯಿ ಕಡೆತ ಮಗಲ್. ೧೮೯೮ನೇ ಇಸವಿಡ್ ಮೆಗ್ಯಪಳಾಯನಕುಲೆನ ಒಟ್ಟಿಗೆ ಬೊಂಬಾಯಿ ಸೇರಿಯೆರ್. ೧೯೦೫ನೇ ಇಸವಿಡ್ ೧೩ನೇ ಪ್ರಾಯೊಡು ಸಂಜೀವರಾವ್ ಕುಂದಾಪುರ ಮೆರೆನೊಟ್ಟುಗು ಮದ್ಮೆ ಆಂಡ್. ಉಮಾಬಾಯಿಯೆರೆನ ಸಮ್ಮಲೆ ಆನಂದರಾವ್ ವಿಶಾಲ ಮನೋಭಾವದಾರ್, ಪೊಂಜವುಲೆನ ಸಬಲೀಕರಣೊದ ಬಗ್ಗೆ ಮಸ್ತ್ ಬೇಲೆ ಮಲ್ತೊಂದು ಇತ್ತಿನಾರ್. ತನ್ನ ಮರ್ಮಲ್ ಎಡ್ಡೆ ಕಲ್ಪೊಡು ಪಂಡ್‌ದ್ ಉಮಾಬಾಯಿನ್ ಪೂನಾದ ಅಣ್ಣಾಸಾಹೇಬ್ ಕಾರ್ವೆ ಶಾಲೆಡ್ ಸೇರಾಯೆರ್. ಕಲ್ಪುನೆಕ್ ಸಮ್ಮಲೆ ಮಸ್ತ್ ಬೆರಿಸಾಯ ಕೊರಿಂಡಲಾ, ಉಮಾಬಾಯಿನ ಆರೋಗ್ಯದ ಸಮಸ್ಯೆಡ್ದಾವರ ತನ್ನ ೨೫ನೇ ಪ್ರಾಯಮುಟ್ಟಲಾ ದಿಂಜ ದುಂಬರಿಪಾವರ ಆಯಿಜಿ. ಅಂಚಾದ್ ಮೆಟ್ರಿಕ್ಯುಲೇಶನ್ ಮುಗಿನಗ ಉಮಾಬಾಯಿಗ್ ೨೭ ವರ್ಷ ಪ್ರಾಯ ಆದಿತ್ಂಡ್. ಅಪಗದ ಕಾಲೊಡು ಪೊಣ್ಣುಲು ಮೆಟ್ರಿಕ್ಯುಲೇಶನ್ ಕಲ್ಪುನನೇ ಮಲ್ಲ ವಿಸಯ ಆದಿತ್ಂಡ್. ಈ ಕಾರಣಡ್‍ದಾವಾರ, ೨೭ನೇ ಪ್ರಾಯೊಡು ಮೆಟ್ರಿಕ್ ಕಲ್ತಿನ ಉಮಾಬಾಯಿಗ್ ಬೊಂಬಾಯಿದ ಸಾರಸ್ವತ ಮಹಿಳಾ ಸಮಾಜದಕುಲು ಲೆತ್ತ್‌ದ್ ಸಮ್ಮಾನ ಮಲ್ತೆರ್. ಅತ್ತಂದೆ ಆ ಸಂಘದ ಗೌರವ ಕಾರ್ಯದರ್ಶಿಯಾದ್ ಆಯ್ಕೆ ಮಲ್ತೆರ್.
ಕಂಡನಿ ತೀರಿ ಬೊಕ್ಕ
ಉಮಾಬಾಯಿ ೩೧ ವರ್ಷ ಪ್ರಾಯೊಡು ಉಪ್ಪುನಗ ಕಂಡನಿ ಸಂಜೀವರಾಯೆರೆಗ್ ಕ್ಷಯ ಸೀಕ್ ಬತ್ತ್‌ದ್ ತೀರಿಯೆರ್. ಕಂಡನಿ ತೀರಿಬೊಕ್ಕ ತನ್ನ ಸಮ್ಮಲೆನೊಟ್ಟುಗು ಹುಬ್ಬಳ್ಳಿಗ್ ಬತ್‌ದ್ ಉಂತಿಯೆರ್. ಸಮ್ಮಲೆ ಆನಂದರಾಯೆರ್ ಹುಬ್ಬಳ್ಳಿಡ್ ಕರ್ನಾಟಕ ಪ್ರೆಸ್ ಸುರು ಮಲ್ತೆರ್.
ಸಂಘಟನಾಕಾರ್ತಿಯಾದ್
೧೯೨೪ನೇ ಇಸವಿಡ್ ಕಾಂಗ್ರೆಸ್ ಸಂಘಟನೆದ ರಾಷ್ಟ್ರೀಯ ಸಮ್ಮೇಳನೊ ಬೆಳಗಾವಿಡ್ ಆಯೋಜನೆ ಆಂಡ್. ಕಾಂಗ್ರೆಸ್ ಸಂಘಟನೆದ ಇತಿಹಾಸೊಡು, ನಡತ್ತಿನ ಮಾತ ಸಮ್ಮೇಳನೊಡು ಮಹಾತ್ಮಾ ಗಾಂಧೀಜಿಯೆರ್ ಅಧ್ಯಕ್ಷೆರಾದ್ ಇತ್ತಿನ ಏಕೈಕ ಸಮ್ಮೇಳನ ಅವು ಆದಿತ್ಂಡ್. ಉಮಾಬಾಯಿ ಈ ಲೇಸ್‌ಡ್ ನಾ ಸು ಹರ್ಡೀಕರೆರ್‌ನ ಒಟ್ಟುಗು ಮಸ್ತ್ ಉತ್ಸಾಹೊಡು ಪಾಲ್ ದೆತೊಂದೆರ್. ಮಾತ್ರ ಅತ್, ಮೈಸೂರು ರಾಜ್ಯೊಡು ಮಾತ ತಿರ್ಗ್‌ದ್ ೧೫೦ ಜನ ಪೊಂಜವುಲೆನ್, ಐಟ್‌ಲಾ ಕಂಡನಿದಾಂತಿನ ಪೊಂಜವುಲೆನ್ ಒಟ್ಟು ಸೇರಾದ್ ಸ್ವಾತಂತ್ರ್ಯ ಸಂಗ್ರಾಮೊಡು ಪಾಲ್ ದೆತೊಂದಿಲೆಕ ಮಲ್ತೆರ್. ಸಮ್ಮಲೆ ಆನಂದರಾಯೆರೆನ ಪ್ರೆಸ್ ಬೊಕ್ಕ ಇಲ್ಲ್ ಕಾಂಗ್ರೇಸ್ ಸಂಘಟನೆದ ಬೇಲೆದ ತಾಣ ಆಂಡ್. ಕಾಂಗ್ರೇಸ್ ಸಂಘಟನೆದ ಬೆಳಗಾವಿ ಸಮ್ಮೇಳನೊಡ್ದಾವರ ಉಮಾಬಾಯಿ ರಾಷ್ಟ್ರಮಟ್ಟೊದ ಬಿನ್ನೆರೆನ ಸಂಪರ್ಕೊಗು ಬರ್ರೆ ಸಾಯ ಆಂಡ್. ಅತ್ತಂದೆ, ಈ ಸಮ್ಮೇಳನೊಡು ಉಮಾಬಯಿಯೆರ್ ಮಲ್ತಿನ ಬೇಲೆ ತೂದು, ೧೯೨೭-೨೮ನೇ ಇಸವಿಡ್ ಕಾಂಗ್ರೆಸ್ ಸಂಘಟನೆದ ಕರ್ನಾಟಕ ವಿಭಾಗೊದ ಉಪಾಧ್ಯಕ್ಷೆ ಆದ್ ಆರಿಸಾಯೆರ್.
ಜೈಲ್‌ಡ್ದ್ ಪಿದಾಯಿ ಬತ್ತಿಬೊಕ್ಕ
ಸ್ವಾತಂತ್ರ್ಯ ಹೋರಾಟೊಡು ಮಸ್ತ್ ಉಮೇದ್‍ಡ್ ಪಾಲ್ ದೆತೊನೊಂದು ಇತ್ತಿನ ಉಮಾಬಾಯಿಯೆರೆನ್ ೧೯೩೨ನೇ ಇಸವಿಡ್ ಬ್ರಿಟೀಷ್ ಸರ್ಕಾರೊ ಬಂಧಿಸಾದ್ ೪ ತಿಂಗೊಲು ಯೆರವಾಡ ಜೈಲ್‌ಡ್ ದೀಂಡ್. ಜೈಲ್‌ಡ್ ಇಪ್ಪನಗನೇ ಸಮ್ಮಲೆ ಆನಂದರಾಯೆರ್ ತೀರಿನ ವರ್ತಮಾನ ಬತ್ಂಡ್. ಮದಿಮೆ ಆಯಿಬೊಕ್ಕ, ತನ್‍ಕ್ ಮಾತ ವಿಸಯೊಡ್ ಬೆರಿಸಾಯ ಮಲ್ತೊಂದಿತ್ತಿನ ಸಮ್ಮಲೆ ತೀರಿನ ವರ್ತಮಾನ ತೆರೀದ್ ಉಮಾಬಾಯಿಯೆರೆಗ್ ತೆಡಿಲ್ ಹಾಕಿಲೆಕ ಆಂಡ್. ಅವ್ವೇ ಜೈಲ್‌ಡ್ ಇತ್ತಿನ ಸರೋಜಿನಿ ನಾಯ್ಡು ಉಮಾಬಾಯಿಯೆರೆಗ್ ಧೈರ್ಯ ಪಂಡೆರ್. ಅತ್ತಂದೆ, ಸ್ವಾತಂತ್ರ್ಯ ಹೋರಾಟೊಗು ಸಂಬಂಧಿಸಾಯಿನ ಮಾತಾ ಬೇಲೆನ್ ಗುಪ್ತವಾದ್ ಮಲ್ಪುಲೆ ಪಂಡ್ದ್‍ ಸಲಹೆ ಕೊರಿಯೆರ್. ಉಮಾಬಾಯಿ, ಜೈಲ್‌ಡ್ದ್ ಪಿದಾಯಿ ಬನ್ನಗ, ಆನಂದರಾಯೆರ್ ಸ್ಥಾಪಿಸಾದಿತ್ತಿನ ಕರ್ನಾಟಕ ಪ್ರೆಸ್‍ನ್ ಬ್ರಿಟೀಷ್ ಸರ್ಕಾರೊ ವಶ ಮಲ್ತ್ಂಡ್, ತಿಲಕ್ ಕನ್ಯಾ ಶಾಲೆನ್ ಮುಚ್ಚಿಂಡ್. ಬೊಕ್ಕ ಸ್ವಯಂ ಸೇವಾ ಸಂಘಟನೆ ಭಗಿನಿ ಮಂಡಲೊ ಕಾನೂನುಗು ವಿರುದ್ಧವಾಯಿನ ಸಂಘಟನೆ ಪಂಡ್‌ದ್ ಘೋಷಣೆ ಮಲ್ತ್ಂಡ್. ಈತ್ ಮಾತ ಆಂಡಲಾ, ಉಮಾಬಾಯಿ ಸ್ವಾತಂತ್ರ್ಯ ಹೋರಾಟೊಡು ಪಾಲ್ ದೆತೊಂಬುನ ಉಂತಾಯಿಜೆರ್. ಬೇತೆ ಬೇತೆ ಬರೀಡ್‍ದ್ ಬರೋಂದು ಇತ್ತಿನ ಸ್ವಾತಂತ್ರ್ಯ ಹೋರಾಟಗಾರೆರೆಗ್ ತನ್ನ ಇಲ್ಲಡ್ ಉಂತರ ಸಾಯ ಮಲ್ಪರೆ ಸುರು ಮಲ್ತೆರ್.
೧೯೨೪ನೇ ಇಸವಿಡ್ ಭಾರತ ಬಿಟ್ಟು ತೊಲಗಿ ಚಳುವಳಿದ ಸಮಯೊಡು, ಸುಮಾರ್ ಜನ ಭೂಗತವಾದ್ ಇತ್ತ್‌ದ್ ಸ್ವಾತಂತ್ರ್ಯ ಹೋರಾಟೊಡು ಭಾಗವಹಿಸೋಂದು ಇತ್ತೆರ್. ಅಕುಲು ಬ್ರಿಟೀಷೆರೆನ ಕಣ್ ತಪ್ಪಾದ್, ಉಮಾಬಾಯಿಯೆರೆನ ಇಲ್ಲಗ್ ಬತ್ತ್‌ದ್ ಉಂತೊಂದಿತ್ತೆರ್. ಅಕಲೆಗ್ ವನಸ್, ಜೆಪ್ಪರೆ ಜಾಗೆ ಕೊರ್ಪುನ ಜಬದಾರಿ ಉಮಾಬಾಯಿ ಮಲ್ತೊಂದಿತ್ತೆರ್.
ಸಮಾಜ ಸೇವಕಿಯಾದ್
ಬಿಹಾರ ರಾಜ್ಯೊಡು ೧೯೩೪ನೇ ಇಸವಿಡ್ ಭೂಕಂಪ ಆಯಿನ ಸಂದರ್ಭೊಡು ಹರ್ಡೀಕರ್ರೆನ ಹಿಂದೂಸ್ತಾನಿ ಸೇವಾ ದಲೊತ್ತ ಸದಸ್ಯೆರೆನ ಒಟ್ಟುಗು ಭಗಿನೀ ಮಂಡಲೊದ ಸದಸ್ಯೆರೆನ್ ಸೇರಿಸಾದ್ ಬಿಹಾರಗ್ ಪೋದು ಔಲು ಜನಕುಲೆಗ್ ಬೆರಿಸಾಯ ಕೊರಿಯೆರ್. ಈ ಸಂದರ್ಭೊಡೇ ರಾಷ್ಟ್ರೀಯ ನಾಯಕೆರಾಯಿನ ಬಾಬು ರಾಜೇಂದ್ರ ಪ್ರಸಾದ್, ಜೀವತ್‌ರಾಮ್ ಭಗವಾನ್‌ದಾಸ್ ಕೃಪಲಾನಿ ಬೊಕ್ಕ ನನಲಾ ಮಲ್ಲ ಬಿನ್ನೆರೆನ ಸಂಪರ್ಕೊಗು ಬತ್ತೆರ್.
೧೯೩೮ನೇ ಇಸವಿಡ್ ಬಾಂಬೆ ಪ್ರಾಂತೀಯ ವಯಸ್ಕರ ಶಿಕ್ಷಣ ಮಂಡಳಿ, ಉಮಾಬಾಯಿಯೆರೆನ್ ಮಹಿಳಾ ಪ್ರತಿನಿಧಿಯಾದ್ ಆರಿಸಾಂಡ್. ಅಲ್ಪ ಪೂನಾದ ಸಮಾಜಸೇವಕೆ ಎಸ್ ಆರ್ ಭಾಗವತೆರ್‌ನ ಒಟ್ಟುಗು ಬೇಲೆ ಮಲ್ಪುನ ಅವಕಾಶ ಸಿಕ್ಕಿಂಡ್. ಅತ್ತಂದೆ, ಆರೆನೊಟ್ಟುಗೆ ಕರ್ನಾಟಕ, ಮಹಾರಾಷ್ಟ್ರ ಬೊಕ್ಕ ಗುಜರಾತ್ ರಾಜ್ಯಡು ತಿರ್ಗುನ ಬೊಕ್ಕ, ಆ ರಾಜ್ಯೊಡು ಗ್ರಾಮೀಣ ಪ್ರದೇಸೊದ ಪೊಂಜವುಲೆನ ಸಾಮಾಜಿಕ ಬೊಕ್ಕ ಆರ್ಥಿಕ ಪರಿಸ್ಥಿತಿಲೆನ್ ಕೈತಲ ಪೋದು ತೂಪುನ, ಅಧ್ಯಯನ ಮಲ್ಪುನ ಅವಕಾಶ ಸಿಕ್ಕಿಂಡ್.
ಆರ್ಥಿಕ ಬೊಕ್ಕ ಸಾಮಾಜಿಕವಾದ್ ಪಿರ ಒರಿಯಿನ ಪೊಂಜವುಲೆಗ್ ಬೆರಿಸಾಯ ಕೊರ್ರಗಾತ್ರ, ಮಹಾತ್ಮಾ ಗಾಂಧೀಜಿ ೧೯೪೫ನೇ ಇಸವಿಡ್ ಕಸ್ತೂರ್‌ಬಾ ಟ್ರಸ್ಟ್‌ನ್ ಸ್ತಾಪಿಸಾಯೆರ್. ಈ ಸಂಸ್ಥೆದ ಕರ್ನಾಟಕ ಶಾಖೆದ ಮುಖ್ಯಸ್ತೆ ಆದ್ ಉಮಾಬಾಯಿಯೆರೆನ್ ೧೯೪೬ನೇ ಇಸವಿಡ್ ನೇಮಕ ಮಲ್ತೆರ್. ಕರ್ನಾಟಕೊಡು ಸಂಸ್ಥೆ ಸುರುವಾಯಿನ ಸಂದರ್ಭೊಡು ಸರ್ಕಾರದ ಬರಿಡ್‌ದ್ ಒವ್ವೇ ರೀತಿದ ಪಣವುದ ಸಾಯ ಆವಡ್, ಬೆರಿಸಾಯ ಆವಡ್ ಈ ಸಂಸ್ಥೆಗ್ ಇತ್ತಿಜಿ. ಅಪಗ, ಉಮಾಬಾಯಿ ಇಲ್ಲಇಲ್ಲಗ್ ಪೋದು ನಟ್ಟ್‌ದ್ ಪಣವು ಒಟ್ಟು ಮಲ್ತ್‌ದ್ ಸಂಸ್ಥೆದ ಬೇಲೆನ್ ದುಂಬರಿಪಾಯೆರ್. ಆರ್ಥಿಕವಾದ್ ಸಾಮಾಜಿಕವಾದ್ ಮಸ್ತ್ ಕಷ್ಟೊಡು ಇತ್ತಿನ ಪೊಂಜವುಲೆನ್ ಲೆತೊಂದು ಬತ್ತ್‌ದ್, ಅಕಲೆಗ್ ಕರಕುಶಲ ವಸ್ತುಲೆನ ತಯಾರಿಕೆ, ಕಲೆ- ಇಂಚಿತ್ತಿನ ತರಬೇತಿ ಕೊರ್ದು, ಆರ್ಥಿಕವಾದ್ ಸ್ವತಂತ್ರವಾದ್ ಬದ್‌ಕೆರೆ ಸಾಯ ಮಲ್ತೆರ್.
ಸ್ವತಂತ್ರ ಬತ್ತಿಬೊಕ್ಕ
ಭಾರತ ದೇಸೊ ಸ್ವತಂತ್ರ ಆಪಿನ ಪೊರ್ತುಗು ಉಮಾಬಾಯಿ ಪುಗರ್ತೆ ದೆತೊಂದಿತ್ತೆರ್. ಸ್ವತಂತ್ರಗು ದುಂಬು, ಸ್ವತಂತ್ರಡ್‍ದ್ ಬೊಕ್ಕ ಮಲ್ತಿನ ಸುಮಾರ್ ಬೇಲೆಡ್‍ದಾವರ ರಾಷ್ಟ್ರಮಟ್ಟೊದ ಬಿನ್ನೆರೆಗ್ ಉಂಬೇರೆನ ಗುರ್ತ ಆಂಡ್. ತನ್‍ಕ್ ಬತ್ತಿನ ಪುಗರ್ತೆನ್ ಗಲಸ್‍ದ್ ರಾಜಕೀಯೊಗು ಬರ್ಪುನ ಅವಕಾಶ ಉಂಬೇರೆಗ್ ಇತ್ಂಡ್. ಸ್ವಾತಂತ್ರ್ಯ ಹೋರಾಟಗಾರೆರೆಗ್ ಕೊರ್ಪಿನ ರಾಜ್ಯ ಬೊಕ್ಕ ರಾಷ್ಟ್ರಮಟ್ಟೊದ ಪಿಂಚಣಿ ಸೌಲಭ್ಯಲಾ ಇತ್ಂಡ್. ಆಂಡ ಉಂದೆನ್ ಮಾತೆನ್ ಬೊಡ್ಚಿ ಪಂಡ್‍ದ ದೂರ ಒರಿಯೆರ್. ಸ್ವಾತಂತ್ರ್ಯ ಹೋರಾಟಗಾರೆರೆಗ್ ಕೊರ್ಪಿನ ತಾಮ್ರಪತ್ರ ಪ್ರಶಸ್ತಿನ್‍ಲಾ ದೆತೊನರ ಒಪ್ಪಿಜೆರ್. ಇತ್ತಿನಾತ್ ದಿನಲಾ ಒರ್ತಿ ಸಾಮಾನ್ಯ ಸ್ವಯಂಸೇವಕಿ ಆದೇ ಉಪ್ಪುವೆ ಪಂಡ್‍ದ್ ಆರೆನ ನಿರ್ಧಾರ್ ಆದಿತ್ಂಡ್.
ತೀರಿನಿ
ಉಮಾಬಾಯಿ ತೀರಿನ ಬಗ್ಗೆ ಜಾಸ್ತಿ ಮಾಹಿತಿ ಇಜ್ಜಿ. ಆರ್ ೧೯೯೨ನೇ ಇಸವಿಡ್ ಹುಬ್ಬಳ್ಳಿಡ್ ತೀರಿಯೆರ್. ಆರೆಗ್ ೧೦೦ ವರ್ಷ ಆದಿತ್ಂಡ್.
ಉಲ್ಲೇಕೊ
ವರ್ಗೊ:ಸ್ವಾತಂತ್ರ್ಯ ಹೋರಾಟಗಾರೆರ್
ಕೋಲು
ಉದ್ದೊನ್ ಅಲಪುನವು
ಅಲತೆ
ಮರತ ಅಳತೆ ಕೋಲು 28 ಇಂಚ್. ಮಣ್ಣ್‌ತ ಕೋಲು 30 ಇಂಚ್ ಬರುಪುಂಡು.
ಅಲಪುನ
ಮಣ್ಣ್‌ತ ಗೋಡೆ, ಮರನ್ ಆಲಪುನಾ
ತೊಟ್ಟು
ಊಂದು ಉದ್ದೊನ್ ಅಲಪುನ ಕಿನ್ಯವು
ಅಲತೆ
ತೊಜಾವುನ ಬೆರೆಲ್‌ತ ಕೊಡಿತಾತ್
ಅಲಪುನ
ಪುಗ್ಗೆರೆ, ಪೇರಂಗಾಯಿತ ಕೊಡಿ
ಉಲ್ಲೇಕೊ
ವರ್ಗೊ:ವಸ್ತುಲು
ದಡ್ಪಲೆ
ದಡ್ಪಲೆ ಅತ್ತುಂಡ ದಟೊಲಿ ಒಂದೊಂಜಿ ಒಂಜಿ ದೈ. ಇಂದೆನ್ ದಡ್ಸ್ಂದ್ ಪನ್ಪುನವುಲಾ ಉಂಡು. ಉಡುಪಿದಂಚಿ ನೆಕ್ಕ್ ದಡ್ಡಲ್ ಪಂಡ್ದ್ ಪನ್ಪೆರ್. ಸಾಮಾನ್ಯವಾದ್ ತೋಟ, ಕಂಡದ ಬರಿಟ್, ಅತ್ತುಂಡ ಜಾಗೆದ ರಕ್ಷಣೆಗ್ ಬೋಡಾದ್ ಬೇಲಿಯಾದ್ ನಡ್ಪೆರ್. ಕ್ಯಾಕ್ಟಸ್ ಜಾತಿಗ್ ಸೇರಿನ ದಡ್ಪಲೆಡ್ ಸುಮಾರ್ 250 ಜಾಸ್ತಿ ಬೇತೆ ಬೇತೆ ಬಗೆಕುಲು ಉಂಡು. ನೆನ್ನ ವೈಜ್ಞಾನಿಕ ಪುದರ್ Agave americana ಪಂದ್ ಲೆಪ್ಪುವೆರ್. ಕನ್ನಡಡ್ ಕತ್ತಾಳೆ ಪನ್ಪೆರ್. ಅಮರಿಲಿಡೇಸೀ ಅತ್ತಂಡ ಅಗೇವೇಸೀ ಕುಟುಂಬಗ್ ಸೆರ್ದುಂಡು.
ವಾಣಿಜ್ಯ ಬುಲೆ
ಚಿತ್ರದುರ್ಗ, ಮೊಳಕಾಲ್ಮೂರು, ಚಳ್ಳಕೆರೆ ತಾಲೂಕುಡು ದಡ್ಪಲೆ ದೈನ್ ಬುಳೆಪವೊಂದು ಉಲ್ಲೆರ್. ದಡ್ಪಲೆದ ದೈನ್ ಕರಂಬುದ ಜೂಸ್ ದೆಪ್ಪುನಂಚಿನ ಮಿಶಿನ್‍ಗ್ ಪಾಡ್‍ದ್ ನಾರ್ ದೆಪ್ಪುವೆರ್. ಈ ನಾರ್‌ನ್ ನುಂಗಾದ್ ಮಾರುವೆರ್. ನಾರು ದೆತ್ತಿ ಬೊಕ್ಕ ಒರಿನ ರಸ ಬೊಕ್ಕ ಚೋಲಿ ಎಡ್ಡೆ ಗೊಬ್ಬರ ಆಪುಂಡು. ಆಜಿ ತಿಂಗೊಲು ಕುರಿಯರೆ ಪಾಡಿ ಬೊಕ್ಕ ಉಂದು ಕಾಂಪೋಸ್ಟ್ ಗೊಬ್ಬರ ಆಪುಂಡು. ಅಂಚಾದ್ ನೆತ್ತ ಗೊಬ್ಬರಗ್ಲಾ ಎಡ್ಡೆ ಡಿಮಾಂಡ್ ಉಂಡು. ದಡ್ಪಲೆಡ್ ಐವೊರ್ದು 100 ಮುಟ್ಟ ಇರೆಕುಲು ಉಪ್ಪುಂಡು. ಒಂಜಿ ದೈಕ್ 100-200 ರೂ. ಆದಾಯ ತಿಕ್ಕುಂಡು. ಅಂಚಾದ್ ಉಂದೆನ್ ಕರ್ನಾಟಕ ರಾಜ್ಯೋಡ್ ವಾಣಿಜ್ಯ ಬುಳೆಯಾದ್ ಬುಲೆಪಾವೊಂದು ಉಲ್ಲೆರ್.
ಗಳಸುನ
== ದುಂಬು ದಡ್ಡಲ್ ದ ಇರೆನ್ ಕೊಯ್ದ್ ನೆಲಕ್ಕ್ ಹಾಕ್ ದ್ ದೊಂಬುಗು ನುಂಗಾದ್ ಬಲ್ಲ್ಲ್ ಮಲ್ತೊಂದಿತ್ತೆರ್. ದೊಂಪ ಪಾಡ್ನಗ ಈ ಬಲ್ಲ್ ನ್ ಬಳಕೆ ಮಲ್ತೊಂದಿತ್ತೆರ್. Tequila ಪನ್ಪಿನ ಮದ್ಯ ವಿಶ್ವದಾದ್ಯಂತ ತಿಕುಂಡು.
ಉಲ್ಲೇಕೊ
ವರ್ಗೊ:ದೈಯಿ ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಕುಂಡಕೋರಿ
ಕುಂಡಕೋರಿ ಪುಂಡದೆ, ಊವ ಪಂದ್ ಪುದರುಪ್ಪುನ ಒಂಜಿ ಪಕ್ಕಿ. ತೋಡುದ ಬರಿ, ಸುದೆತ್ತ ಬರಿಟ್ ವಾಸೋ ಮಲ್ಪುವು. ಈ ಪಕ್ಕಿಗ್ ಬಾರಿ ನಾಚಿಕೆ ಸ್ವಭಾವ. ಕನ್ನಡೊಡು ಹುಂಡುಕೋಳಿ ಪಂದ್ ಲೆಪ್ಪುವೆರ್. Amaurornis phoenicurus ನೆತ್ತ ವೈಜ್ಞಾನಿಕ ಪುದರ್. Rallidae ಕುಟುಂಬೊಗು ಸೇರ್ನ ಉಂದೆನ್ ಇಂಗ್ಲಿಷ್‌ಡ್ White-breasted waterhen ಪನ್ಪೆರ್.
ತೂಯರಾ
ಕಪ್ಪು ಬೊಕ್ಕ ಬೊಲ್ದು ಬಣ್ಣದ ಈ ಪಕ್ಕಿಗ್ ಕೆಂಪುದ ಎಲ್ಯ ನಾಮ ಉಪ್ಪುಂಡು. ಕುಪುಲು ಬಣ್ಣದ ಸುಯಿ ಇಪ್ಪುನ ಎಲ್ಯ ಬೀಲೊನು ಘಳಿಗೆಗೊರ ಮಿತ್ತ್ ತಿರ್ತ್ ಆಡವೊಂದು ಮೆಲ್ಲ ಮೆಲ್ಲ ಪಜ್ಜೆ ದೀದ್ ನಡಪುಂಡು. ಕೊರ್ರೊಕೊಕ್ ಕ್ಕ್ ಕ್ಕ್ ಪಂದ್ ಬುಲಿಪುನ ನೆಕ್ಕ್ ಬಲ್ಲೆಡ್ ನಡಪೆರೆ ಅನುಕೂಲ ಇಪ್ಪುನ ಎಲ್ಯ ಕಾರ್ ಬೊಕ್ಕ ಬಿರೆಲ್ ಇಪ್ಪುಂಡು.
ನಂಬೊಳಿಗೆ
ಪೊನ್ನಿ ತಿಂಗೊಳುಡು ಬರ್ಪುನ ಕೆಡ್ಡಸದ ಪೊರ್ತುಗು ಈ ಪಕ್ಕಿಗ್ ಜ್ವರ ಬರ್ಪು೦ಡುಗೆ. ಆ ಪೊರ್ತುಡು ಉಂದು ಸುಲಬೊಡು ಕೈಕ್ ತಿಕ್ಕುಂಡು ಪನ್ಪಿನ ನಂಬಿಕೆ ಉಂಡು. ಅಂಚಾದ್ ಕೆಡ್ಡಸಗ್ ಪುಂಡದನ್ ಪತ್ತೆರೆ ಪೋಪುನ ಕ್ರಮಲಾ ತುಳುನಾಡ್‌ಡ್ ಉಂಡು. ನರಮಾನಿಲು ಕೋರಿದಲೆಕನೆ ಈ ಪಕ್ಕಿಲ್ನ ಕಜಿಪು ಮಲ್ತ್ ತಿನ್ಪೆರ್.
ಉಲ್ಲೇಕೊ
ವರ್ಗೊ:ಪಕ್ಕಿಲು ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಪರ್ಲಾಂಗ್
ಉಂದು ಉದ್ದೊ ಅಲಪುನ ಪರಂಗಿತಕುಲೆನ ಮಾನೊ
ಅಲತೆ
201.168ಮೀ ಉದ್ದೊ ಇಪ್ಪಿನೆಗ್ ಒಂಜಿ Furlong ಪನ್ಪೆರ್. ಉಂದು ಸುಮಾರ್ ೬೬ಪೀಟ್ ಅಪುಂಡು.
ಗಲಸುನ
ಸಾದಿ ಪನ್ನಗ
ಬಳ್ಳ
ಬಳ್ಳ ಪಂಡ ಅರಿ ಬಾರ್, ದಾನ್ಯೊಲೆನ್ ಅಲಪುನ ಒಂಜಿ ಸಾದನೊ.
ಅಲತೆ
ಎಣ್ಮ ಕೊಂಡೆ
ಅಲಪುನ
ಅರಿ, ಬಾರ್‌ನ್ ಅಲಪುನ/ಲಪ್ಪುನ ಒಂಜಿ ಸಾದನೊ ಬಳ್ಳ.
ಉಲ್ಲೇಕೊ
ವರ್ಗೊ:ವಸ್ತುಲು
ಹಲ್ಮಿಡಿ
ಹಲ್ಮಿಡಿ ಹಾಸನ ಜಿಲ್ಲೆದ ಬೇಲೂರು ತಾಲೂಕುಡು ಇಪ್ಪುನ ಒಂಜಿ ಊರು. ಕನ್ನಡದ ಸುರುತ ಶಾಸನ ಉಂದೇ ಊರುಡು ತಿಕ್ಕಿಂಡ್. ಅತ್ತಂದೆ ಆ ಶಾಸನೊಗು ಉಂದೆ ಊರುದ ಪುದರ್ ಸೇರ್‌ದ್ ಹಲ್ಮಿಡಿ ಸಾಸನ ಪನ್ಪಿ ಪುದರ್ ಬತ್ಂಡ್. ಆ ಶಾಸನಡ್‍ದಾವರ ಈ ಊರು ಪುಗರ್ತೆ ಪಡೆಂಡ್.
ಕದಂಬ ವಂಸೊದ ರಾಜೆ ಕಾಕುಸ್ತವರ್ಮೆ(ಕಾಕುತ್ಸ್ತವರ್ಮ) ಈ ಹಲ್ಮಿಡಿ ಸಾಸನೊನು ಕ್ರಿ.ಶ. ಸುಮಾರ್ ೪೫೦ದ ಪೊರ್ತುಡು ಬರೆಪಾಯೆ ಪನ್ಪೆರ್. ೧೯೩೬ನೇ ಇಸವಿಡ್ ಮೈಸೂರು ಸಂಸ್ಥಾನೊದ, ಪುದರ್ ಪೋಯಿನ ಪುರಾತತ್ವ ಶಾಸ್ತ್ರಜ್ನೆರಾಯಿನ ''ಎಮ್. ಎಚ್ ಕೃಷ್ಣ'' ಮೇರ್ ಈ ಸಾಸನೊದ ಮಿತ್ ಸಂಸೋಧನೆ ಮಲ್ತ್‌ದ್, ಉಂದು ಕನ್ನಡ ಬಾಸೆದ ಸುರುತ ಸಾಸನ ಪಂಡ್‍ದ್ ಲೋಕೊರ್ಮೆ ತೆರಿಪಾಯೆರ್.
ಹಲ್ಮಿಡಿದ ಇತಿಹಾಸ
ಹಲ್ಮಿಡಿ ಹಳ್ಳಿಗ್ ಸುಮಾರ್ ೧೦೦೦ ವರ್ಷದಾತ್ ಪಿರಾಕ್‌ದ ಇತಿಹಾಸ ಉಂಡೂಂದು ತೆರಿದ್ ಬರ್ಪುಂಡು. ಸಂಸೋಧನೆದ ಪ್ರಕಾರ, ಬೃಹತ್ ಶಿಲಾಯುಗದ ಪೊರ್ತುಡೆ ಜನಕುಲು ಮುಲ್ಪ ವಾಸ ಮಲ್ತೊಂದಿತ್ತೆರ್. ಅತ್ತಂದೆ, ಆ ಕಾಲೊಡೇ ಹಳ್ಳಿದ ಸುತ್ತ ಒಂಜಿ ಮಣ್ಣ್‌ದ ಕೋಟೆ ಇತ್ಂಡ್. ಕೋಟೆಗ್ ಪಡ್ಡಾಯಿ ಬುಕ್ಕ ಮೂಡಾಯಿಡ್ ದ್ವಾರೊಲು ಇತ್ತ. ಮೂಡಾಯಿದ ಮಹಾದ್ವಾರದ ಕೆಲವು ಭಾಗೊಲು ಇತ್ತೆಲಾ ತೂವರ ತಿಕ್ಕುಂಡು.
ಪಿರಾಕ್‌ದ ಸಾಸನೊಲೆಡ್ ಈ ಹಳ್ಳಿಗ್ ಪಲ್ಮಡಿ ಪಂಡ್‌ದ್ ಪುದರ್ ಇತ್ತ್ಂಡ್. ಕಾಲ ಪೋಯಿಲೆಕೊನೆ ಬೇತೆ ಬೇತೆ ರಾಜವಂಸೊದ ಆಡಳಿತ ಉಪ್ಪುನಗ ಈ ಹಳ್ಳಿದ ಪುದರ್ ಬದಲಾವೊಂದು ಪೋತುಂಡು. ಕದಂಬ ರಾಜವಂಸೊದ ೫ನೇ ರಾಜೆ ಇಮ್ಮಡಿ ಕೃಷ್ಣವರ್ಮೆ ಬರೆಪಾಯಿನ ತಾಮ್ರ ಸಸನೊಡು ಪಲ್ಮಡಿ ಗ್ರಾಮ ಪನ್ಪಿನ ಪುದರ್ ತೂವರ ತಿಕ್ಕುಂಡು. ಅಂಚನೆ, ಗಂಗವಂಸೊದ ರಾಚಮಲ್ಲೆ ಬರೆಪಾಯಿನ, ಕ್ರಿ.ಶ. ೮೯೯ನೇ ಇಸವಿದ ಸಾಸನೊ ಬುಕ್ಕ ೨ನೇ ಬೂತುಗ ಬರೆಪಾಯಿನ, ೯೫೯ನೇ ಇಸವಿದ ಸಾಸನೊಡು ಈ ಹಳ್ಳಿನ್ ಪಲ್ಮಾಡಿ ಪಂದ್ ಲೆತ್ತ್‌ದೆರ್. ೧೫೨೩ನೇ ಇಸವಿಡ್ ಶೃಂಗೇರಿದ ಬಸದಿಗ್ ದಾನ ಕೊರ್ತಿನ ದೇವಣ ಸೆಟ್ಟಿನ ಊರು ಹಲುಮಿಡಿ ಪಂದ್ ಉಂಡು. ಅತ್ತಂದೆ, ೧೫೨೪ನೇ ಇಸವಿದ ಬೇಲೂರು ಸಾಸನೊಡು ಹಲುಮಿಡಿ ಬುಕ್ಕ ಹಲುಮಿರಿ ಪಂದ್ ಪೂದರ್ ಸಿಕ್ಕುಂಡು. ಇಂಚ, ಸಾರ ವರ್ಷ ಪಿರಾಕ್‌ಡ್, ಈ ಗ್ರಾಮೊದ ಪುದರ್ ಪಲ್ಮಾಡಿ, ಹಲುಮಿಡಿ, ಹಲುಮಿರಿ ಇಂಚಾದ್ ಇತ್ತೆ ಹಲ್ಮಿಡಿ ಆದುಪ್ಪು.
ನನ, ಬ್ರಿಟೀಷೆರ್ ಬುಕ್ಕ ಮುಸ್ಲಿಮ್ ರಾಜೆರ್‌ನ ಆಡಳಿತ ಬನ್ನಗ ಹಲುಮಿಡಿ, ಹಲುಮಿರಿ ಪನ್ಪಿನವು, ಹನುಮಿಡಿ ಅತ್ಂಡ ಹಲ್ಮಿಡಿ(ಇತ್ತೆದ ಪುದರ್) ಆದ್ ಬದಲಾದ್ ಉಪ್ಪು.
ತುಂಬೆ (ಊರು)
ತುಂಬೆ  ಪನ್ಪಿನ ಊರು ಕರ್ನಾಟಕೊ ರಾಜ್ಯೊದ ದಕ್ಷಿಣ ಕನ್ನಡ ಜಿಲ್ಲೆ ದ ಬಂಟ್ವಾಳ ತಾಲೊಕುಡು ಉಂಡು. ತುಂಬೆದ ಊರು ಕುಡ್ಲಡ್‍ದ್  ಪುತ್ತೂರುಗ್ ಪೋನಗ 23 ಕಿಲೋಮೀಟರ್ ದೂರೊಡು ತಿಕ್ಕುಂಡು. ೨೦೧೧ ನೇ ಜನಗಣತಿ ಪ್ರಕಾರ ತುಂಬೆದ ಜನಸಂಖ್ಯೆ ೬೨೩೦. ಊಂದೆಟ್ ೮೭ % ಜನ ಸಾಕ್ಸರೆರ್. ೧೦೦೦ ಆಂಜೊವುಗು ೯೯೫ ಪೊಂಜೊವು  ಉಂಡು. ಮುಲ್ಪ ಮುಸ್ಲಿಂ ಬೊಕ್ಕ ಬೇತೆ ಧರ್ಮದಕುಲು ಸಮೊ ಸಮೊ ಸಂಖ್ಯೆಡ್ ಉಲ್ಲೆರ್.
ಜಾಗೆದ ಪುದರ್
ತುಂಬೆ ಪಂಡ ಒಂಜಿ ಎಲ್ಯ ದೈ. ಉಂದೆತ ಪೂ ಈಶ್ವರ ದೇವೆರೆನ ಫೂಜೆಗ್ ಅಗತ್ಯೊ.
ತುಂಬೆದ ಆಸ್ಪತ್ರೆ
ತುಂಬೆಡ್ ಫಾದರ್ ಮುಲ್ಲೆರ್ ದ ಕುಲೆನ ಆಸ್ಪತ್ರೆ ಉಂಡು. ರಾಜ ಮರ್ಗೊದ ಬರಿಟ್ ಇಪ್ಪುನ ಆಸ್ಪತ್ರೆ ಮಾರ್ಗೊಡು ಅಪಘಾತ ಆಯಿನಕುಲೆಗ್, ಹಳ್ಳಿದ ಜನಕುಲೆಗ್ ಕಾಯಿಲೆ, ವಿಸೊ ತುಚ್ಛಿನೆ ಇಂಚಿನ ಸೀಕ್ ಗ್ ಬಾರೀ ಉಪಕಾರೊ ಆಪುಂಡು.
ತುಂಬೆಡ್ ನೀರ್ದ್ ಕಟ್ಟ
ಇಡೀ ಕುಡ್ಲ  ಗ್ ನೀರ್ ಒದಗಾಯೆರೆ ತುಂಬೆಡ್ ಒಂಜಿ ನೀರ್ದ ಕಟ್ಟ (Vented Dam) ಉಂಡು. ಅಯಿತ ನೀರ್ದ ಮಟ್ಟೊನು ಎಪಲಾ ತೂವೊಂದು ಇಪ್ಪುವೆರ್. ಇಂಚಿಪ್ಪ ಅಯಿತ ಎತ್ತರೊನು ಅರ್ಪಯೆರ್.
ಮರತ ಮಿಲ್ಲ್, ಓಡುದ ಕಾರ್ಖಾನೆ
ತುಂಬೆಡ್ ಮರತ ಮಿಲ್ಲ್ ಉಂಡು. ದುಂಬು ಮೂಲು ಒಂಜಿ ಓಡುದ ಕಾರ್ಖಾನೆಲಾ ಇತ್ತ್ಂಡ್.
ಉಲ್ಲೇಕೊಲು
ವರ್ಗೊ:ಊರುಲು
ಅರ್ಕೆಲ್
ಗಲಸುನ
ಬಜಕರೆ ಕನರನಗ, ಪಂತಿ ಕನರನಗ
ಪರಮ ವೀರ ಚಕ್ರ
ಪರಮ ವೀರ ಚಕ್ರ ನಮ ದೇಸೊದ ಸೈನ್ಯೊದ ಮೂಜಿ ವಿಭಾಗೊಲೆಡ್ ಸೇವೆ ಸಂದಾಯಿನ ಸೈನಿಕೆರೆಗ್ ಕೊರ್ಪಿನ ಒಂಜಿ ಮಾನಾದಿಗೆ. ಯುದ್ಧದ ಪೊರ್ತುಡು ಅಸಾಮಾನ್ಯವಾಯಿನ ಧೈರ್ಯ ಸಾಹಸ ತೋಜಾಯಿನ ಭಾರತೀಯ ಸೈನಿಕೆರೆಗ್ ಈ ಮಾನಾದಿಗೆನ್ ಕೊರ್ಪೆರ್. ನಮ ದೇಸೊಡು ಸೈನಿಕೆರೆಗ್ ಕೊರ್ಪಿನ ಮಾನಾದಿಗೆಗ್ ಪರಮ ವೀರ ಚಕ್ರೊಗು ಸುರುತ ಸ್ತಾನ ಉಂಡು.
ಇತಿಹಾಸ
ಸ್ವಾತಂತ್ರ್ಯ ಬರ್ರೆ ದುಂಬು ಭಾರತ ದೇಸೊದ ಸೇನೆಗ್ ರಾಯಲ್ ಬ್ರಿಟೀಷ್ ಆರ್ಮಿ ಪಂಡ್ ಪುದರ್ ಇತ್ಂಡ್. ಆ ಕಾಲೊಡು ಅಸಾಮಾನ್ಯ ಸಾಹಸ ಧೈರ್ಯ ತೋಜಾಯಿನ ಸೈನಿಕೆರೆಗ್ ವಿಶಿಷ್ಟ ಸೇವಾ ಪದಕ(Distinguished Service Cross), ಮಿಲಿಟರಿ ಪದಕ(Military Cross) ಬುಕ್ಕ ವಿಶಿಷ್ಟ ಹಾರಾಟ ಪದಕ(Distinguished Flying Cross) ಸಮ್ಮನ ಕೊರೊಂದಿತ್ತೆರ್. ಉಂದು ಅತ್ತಂದೆ, ವಿಕ್ಟೋರಿಯಾ ಕ್ರಾಸ್(Victoria Cross) ಪುದರ್‌ದ ಸಮ್ಮನಲಾ ಕೊರೊಂದಿತ್ತೆರ್.(ವಿಕ್ಟೋರಿಯಾ ಕ್ರಾಸ್ ಬ್ರಿಟೀಷ್ ಸೈನ್ಯೊಡು ಸೇವೆ ಸಂದಾಯಿನ ಸೈನಿಕೆರೆಗ್ ಕೊರ್ಪುನ ಅತ್ಯುಚ್ಚ ಮಟ್ಟದ ಸೈನಿಕ ಸಮ್ಮನ.)
ನಮ ದೇಸೊಗು ೧೯೪೭ನೇ ಇಸವಿಡ್ ಸ್ವಾತಂತ್ರ್ಯ ಬತ್ಂಡಲ, ೧೯೪೮ನೇ ಇಸವಿದ ನಡುಮುಟ್ಟ ಭಾರತ ಬ್ರಿಟೀಷೆರೆನ ಅಧಿಪತ್ಯೊಡೆ ಇತ್ಂಡ್. ಅಂಚಾದ್ ಭಾರತೊಡು ಪೊಸ ಮನಾದಿಗೆ ಸ್ಥಾಪನೆ ಮಲ್ಪೊಡಾಂಡ ಇಂಗ್ಲೆಂಡ್‍ದ ರಾಜನ ಒಪ್ಪಿಗೆ ಬೋಡಿತ್ಂಡ್. ಭಾರತ ತನ್ನವೇ ಆಯಿನ ಪೊಸ ಶೌರ್ಯ ಪ್ರಶಸ್ತಿ ಸ್ಥಾಪನೆ ಮಲ್ಪರಗಾದ್ ಅರಸಗ್ ಒಂಜಿ ಕಾಕಜಿ ಬರೆಯೆರ್. ಈ ಪೊರ್ತುಡೆ ನಮ ದೇಸೊದ ಜಮ್ಮು ಕಾಶ್ಮೀರ ರಾಜ್ಯೊನು ವಶ ಮಲ್ಪರಗಾದ್ ಪಾಕಿಸ್ಥಾನ ನಮ ಮಿತ್ ಲಡಾಯಿಗ್ ಬತ್ಂಡ್. ಈ ಲಡಾಯಿಡ್ ಜೀವ ಕೊರ್ನ ನಮ ದೇಸೊದ ಸೈನಿಕೆರೆಗ್ ಕೊರ್ರೆಗಾದ್ ನಮ್ಮವೇ ಆಯಿನ ಮಾನಾದಿಗೆ ಇತ್ತಿಜಿ. ನಮ್ಮ ದೇಸೊದ ಸೈನಿಕೆರೆಗ್, ನಮನೇ ಸ್ಥಾಪಿಸಾಯಿನ ಪ್ರಶಸ್ತಿನ್ ಕೊರೊಡು ಪನ್ಪಿನ ಉದ್ದೇಸೊಡುದಾವರ ಅಧೀಕೃತವಾದ್ ಜನವರಿ ೨೬ನೇ ತಾರೀಕ್ ೧೯೫೦ನೇ ಇಸವಿಡ್ ಪರಮ ವೀರ ಚಕ್ರ, ಮಹಾವೀರ ಚಕ್ರ ಬುಕ್ಕ ವೀರ ಚಕ್ರ ಶೌರ್ಯ ಪ್ರಶಸ್ತಿಲೆನ್ ಸ್ತಾಪಿಸಾಯೆರ್. ಆಂಡ ಲೆಕ್ಕೊಗು ದೆತೊಂಬುನಗ ೧೯೪೭ನೇ ಇಸವಿ ಅಗೋಸ್ತು ೧೫ನೆಡ್ದ್ ಜಾರಿಗ್ ಬತ್ಂಡ್ ಪಂಡ್ದ್ ಪರಿಗಣಿಸಾವೆರ್.
ವಿನ್ಯಾಸ
ಪರಮವೀರ ಚಕ್ರೊನು ವಿನ್ಯಾಸ ಮಲ್ತಿನಾರ್ ಸಾವಿತ್ರಿ ಖಾನೊಲ್ಕರ್. ಇಂಬೆರ್ ಭಾರತೀಯ ಸೈನ್ಯದ, ಸಿಖ್ ರೆಜಿಮೆಂಟ್‌ದ ಆಫೀಸರ್ ಆದಿತ್ತಿನ ವಿಕ್ರಮ್ ರಾಮ್‌ಜಿ ಖಾನೊಲ್ಕರ್ ಮೆರೆನ ಬುಡೆದಿ ಆದಿತ್ತೆರ್. ಉಂಬೆರೆನ ಅರುವಾದೆ ಮೇಜರ್ ಸೋಮನಾಥ್ ಶರ್ಮ ಮೆರೆಗ್ ಸುರುತ ಪರಮವೀರ ಚಕ್ರ ಮಾನಾದಿಗೆ ಕೊರಿಯೆರ್.
ಪರಮ ವೀರ ಚಕ್ರದ ಪದಕ ಉರುಟು ಆದ್ ಇಪ್ಪುಂಡು. ಪದಕೊನು ಕಂಚುಡ್‍ದು ಮಲ್ಪುವೆರ್. ಪದಕ ೧.೩೮ ಇಂಚಿದಾತ್ ವ್ಯಾಸ ಇಪ್ಪುಂಡು. ಪದಕದ ಒಂಜಿ ಬರಿಟ್ ನಮ ದೇಸೊದ ರಾಷ್ಟ್ರಚಿಹ್ನೆ, ಅಯಿತ್ತ ಸುತ್ತ ಇಂದ್ರನ ಆಯುಧವಾಯಿನ ವಜ್ರಾಯುಧನ್ ನಾಲ್ ದಿಕ್ಕ್‌ಗ್ ತೋಜಿಲೆಕ ಉಬ್ಬುಶಿಲ್ಪೊಡು ಕೆತ್ತುವೆರ್. ನನೊಂಜಿ ಬರಿಟ್ ಹಿಂದಿ ಬುಕ್ಕ ಇಂಗ್ಲಿಷ್ ಭಾಸೆಡ್ ಪರಮ ವೀರ ಚಕ್ರ ಇಂದ್ ಬರೆದಿಪ್ಪುಂಡು. ನೇರಳೆ ಬಣ್ಣದ ಪಟ್ಟಿ(ರಿಬ್ಬನ್) ಡ್ ಈ ಪದಕನ್ ನೇಲಾವೆರ್.
ವರ ಪರಮ ವೀರ ಚಕ್ರ ಪಡೆತಿನಾಯೆ ಕುಡ ಅಂಚಿತ್ತಿನನೇ ನನೊಂಜಿ ಸರ್ತಿ ಪರಮ ವೀರ ಸಿಕ್ಕಿಂಡ, ಆಯಗ್ ನನೊಂಜಿ ಪದಕದ ಬದಲಾದ್ ನೇರಳೆ ಬಣ್ಣದ ಪಟ್ಟಿ ಕೊರ್ಪೆರ್. ಆ ಪಟ್ಟಿಡ್ ಇಂದ್ರನ ವಜ್ರಾಯುಧದ ಕಿನ್ಯ ಚಿಹ್ನೆನ್ ಅಕ್ಡಾದ್ ಕೊರ್ಪೆರ್.
ಏರೆಗ್ ಕೊರೊಲಿ
ಭಾರತದ ಸೈನ್ಯೊದ ಒವ್ವೆ ವಿಭಾಗೊಡು- ಭೂಸೈನ್ಯ, ವಾಯು ಅತ್ಂಡ ಜಲಸೇನೆ- ಸೇವೆ ಸಂದಾವೊಂದು ಇಪ್ಪುನ ಆಂಜವು ಅತ್ಂಡ ಪೊಂಜವು, ಒವ್ವೆ ಶ್ರೇಣಿದ ಅಧಿಕಾರಿ ಅತ್ಂಡ ಸೈನಿಕೆರೆಗ್ ಈ ಪರಮ ವೀರ ಚಕ್ರೊನು ಕೊರ್ಪೆರ್. ಅತ್ತಂದೆ ಸೈನ್ಯದ ಮೂಜಿ ವಿಭಾಗೊಲೆನ ಅಡಿಟ್ ಸೇವೆ ಸಂದಾವೊಂದು ಇಪ್ಪುನ ಆಸ್ಪತ್ರೆದ ದಾದಿ, ನರ್ಸ್ ಅತ್ಂಡ ಐಕ್ ಸಂಬಂಧಪಟ್ಟಿನ ಬೇಲೆದ ಜನಕುಲು- ಮೊಕಲೆಗ್ಲಾ ಪರಮ ವೀರ ಚಕ್ರ ಪ್ರದಾನ ಮಲ್ಪುವೆರ್. ಒಂಜಿ ವೇಳೆ ಅಕುಲು ಸೇವೆಡ್ ಉಪ್ಪುನಗನೇ ತೀರ್‌ದ್ ಪೋಯೆರ್ಡ, ಅಕಲೆನ ಬುಡೆದಿಗ್ ಇಜ್ಜಿಡ ಅಕಲೆನ ಜೋಕುಲೆಗ್ ಅತ್ಂಡ ಅಕಲೆನ ಅಪ್ಪೆ ಅಮ್ಮಗ್ ಮಾನಾದಿಗೆ ಕೊರ್ದು ಸಮ್ಮಾನ ಮಲ್ಪೆರ್.
ಅರ್ಹತೆ
ಭೂಮಿ, ಸಮುದ್ರ, ಬಾನ್- ಈ ಮೂಜಿ ಬರಿಟ್ ಪಗೆನಾಯನ ಎದುರು ಅಸಾಮಾನ್ಯವಾಯಿನ ಧೈರ್ಯ ಸಾಹಸ ತೋಜಾಯಿನ ಸೈನಿಕೆರೆಗ್, ಅತ್ಂಡ ಆ ಸಂದರ್ಭೊಡು ಬಲಿದಾನ ಮಲ್ತಿನ ಸೈನಿಕೆರೆಗ್ ಕೊರ್ಪೆರ್.
ಘೋಷಣೆ
ಪ್ರತೀ ವರ್ಷ ರಡ್ ಸರ್ತಿ ಈ ಶೌರ್ಯ ಪುರಸ್ಕಾರೊನು ಘೋಷಣೆ ಮಲ್ಪೆರ್. ವರ್ಷದ ಸುರುಟು ಜನವರಿ ೨೬(ಗಣರಾಜ್ಯೋತ್ಸವದಾನಿ) ಬುಕ್ಕ ಅಗೋಸ್ತು ೧೫(ಸ್ವಾತಂತ್ರ್ಯ ದಿನಾಚರಣೆದ ದಿನ) ತಾರೀಕ್‌ಗ್ ಮಾನಾದಿಗೆನ್ ನಮ ದೇಸೊದ ರಾಷ್ಟ್ರಪತಿಕುಲು ಕೊರ್ಪೆರ್.
ಪಣವುದ ಮೊತ್ತ
ಪರಮ ವೀರ ಚಕ್ರ ಮಾನಾದಿಗೆ ಪಡೆಯಿನಕುಲೆಗ್ ಕೇಂದ್ರ ಸರ್ಕಾರ ಪ್ರತೀ ತಿಂಗೊಲು ₹ ೨೦,೦೦೦ದಾತ್ ಮೊತ್ತ ಕೊರ್ಪುಂಡು. ಉಂದು ಅತ್ತಂದೆ, ಮಾನಾದಿಗೆ ಪಡೆಯಿನಕುಲು ವಾ ರಾಜ್ಯೊಗು ಸೇರ್ದೆರ್ ಆ ರಾಜ್ಯೊದ ರಾಜ್ಯ ಸರ್ಕಾರ ಒಂಜೇ ಗಂಟ್‌ಡ್ ಪಣವುದ ಮೊತ್ತ ಕೊರ್ಪುಂಡು. ಪರಮ ವೀರ ಚಕ್ರ ಪಡೆತಿನ ಕರ್ನಾಟಕ ರಾಜ್ಯೊದಕಲೆಗ್ ರಾಜ್ಯ ಸರ್ಕಾರ ೧.೫ ಕೋಟಿದಾತ್ ಪಣವು ಮೊತ್ತ ಕೊರ್ಪುಂಡು.
ಪರಮ ವೀರ ಪಡೆತಿನಕುಲು
ಪರಮ ವೀರ ಚಕ್ರ ಮಾನದಿಗೆ ಪಡೆತಿನಕಲ್ನ ಪಟ್ಟಿ ಇಂಚ ಉಂಡು. ಉಂದೆಟ್ ಅಕ್ಲೆನ ತಿಗಲೆಮುಟ್ಟದ ಬಿಂಬ, ಮನಾದಿಗೆ ಪಡೆಯಿನ ತಾರೀಕ್ ಮಾತ ಉಲ್ಲ.
ಕೆಲವು ಅಂಕಿ ಅಂಸೊಲು
೨೦೨೧ನೇ ಇಸವಿ ಮುಟ್ಟ ಒಟ್ಟು ೨೧ ಜನಕ್ ಪರಮ ವೀರ ಚಕ್ರ ಕೊರ್ತೆರ್. ಐಟ್ ೧೩ ಸೈನಿಕೆರೆಗ್ ಅಕುಲು ತೀರಿಬೊಕ್ಕ ಮರಣೋತ್ತರವಾದ್ ಕೊರ್ತೆರ್. ಅಂಚನೆ ೮ ಸೈನಿಕೆರೆಗ್ ಅಕುಲು ಸೇವೆಡ್ ಇತ್ತಿಲೆಕ್ ಅತ್‌ಡ ಸೇವೆಡ್ದ್ ನಿವೃತ್ತಿ ಆಯಿಬೊಕ್ಕ ಕೊರ್ತೆರ್.
ಸುಮಿತ್ರೆ
thumb|Sumitra gives birth to the twins (centre, top).
ಸುಮಿತ್ರೆ ದಶರಥನ ೨ ನೇ ಬುಡೆದಿ. ಲಕ್ಷ್ಮಣನ ಬೊಕ್ಕ ಶತ್ರುಘ್ನನ ಅಪ್ಪೆ. ದಶರಥನ ರಡ್ಡನೆ ಬುಡೆದಿ. ಅಂಚನೆ ಅಯೋಧ್ಯೆದ ಮಹಾರಾಣಿ - ಮಗಧ ದೇಸೊದ ರಾಜೆ ಆಯಿನ ಶೂರನ ಮಗಳ್, ಶ್ರೀ ರಾಮೆ ಪುಟ್ಟ್‌ನ ಮೂಜನೆ ದಿನ ಆಶ್ಲೇ‌‌‌ಷಾ ನಕ್ಷತ್ರದ ೪ ನೇ ಪಾದ ಕರ್ಕಾಟಕ ಲಗ್ನಡ್‍ ಲಕ್ಷ್ಮಣೆ ಬೊಕ್ಕ ಶತ್ರುಘ್ನೆರ್ ಪುಟ್ಟಿಯೆರ್.. ದಶರಥಗ್ ಕೌಸಲ್ಯೆ, ಸುಮಿತ್ರೆ, ಕೈಕೇಯಿ ಪಂದ್ ಮೂಜಿ ಜನ ಬುಡೆದಿಯಲ್ಲು ಉಪ್ಪುವೆರ್. ಮುಕುಲೆಗ್ ಮಸ್ತ್ ವರ್ಷ ಜೋಕುಲು ಉಪ್ಪುಜಿ ಕಡೆಕ್ ಪುತ್ರಕಾಮೇಷ್ಟಿ ಯಾಗ ಮಲ್ತ್‌ದ್ ಅವೆತ ಪ್ರಸಾದೊನು ಅರ್ಧ ಕೌಸಲ್ಯೆಗ್‌ಲ ಕುಡೊಂಜಿ ಅರ್ಧೊನು ಕೈಕೇಯಿಗ್‌ಲ ಕೊರ್ಪೆರ್. ಕೌಸಲ್ಯೆ ಬೊಕ್ಕ ಕೈಕೇಯಿ ಅಕುಲೆನ ಪಾಲ್‌ದ ಪ್ರಸಾದೊಡ್ದು ಅರ್ಧರ್ಧ ಸುಮಿತ್ರೆಗ್ ಕೊರ್ಪೆರ್. ಈ ಪ್ರಸಾದ ತಿಂದಿ ಬೊಕ್ಕ ರಾಮೆ ಕೌಸಲ್ಯೆನ ಮಗೆಯಾದ್, ಭರತೆ ಕೈಕೇಯಿನ ಮಗೆ ಅಂಚನೆ ಲಕ್ಷ್ಮಣೆ ಬೊಕ್ಕ ಶತ್ರುಘ್ನ ಸುಮಿತ್ರೆನ ಜೋಕುಲಾದ್ ಪುಟ್ಟುವೆರ್. ಚೈತ್ರ ಶುದ್ಧ ನವಮಿದಾನಿ (ರಾಮನವಮಿ)ದಾನಿ ಕೌಸಲ್ಯೆ ರಾಮಗ್ ಜನ್ಮ ಕೊರ್ಪೆರ್. ಅಯಿಡ್ದ್ ಬೊಕ್ಕ ಕೈಕೇಯಿ ಭರತಗ್‌ಲ ಸುಮಿತ್ರೆ ಲಕ್ಷ್ಮಣೆ ಬೊಕ್ಕ ಶತ್ರುಘ್ನಗ್‌ಲ ಜನ್ಮ ಕೊರ್ಪೆರ್. thumb|ದಶರಥೆ ಆಯನ ಬುಡೆದಿಯಲ್ಲೆಗ್ಗ್ ಪ್ರಸಾದ್ ಕೊರ್ಪುನ ಸಂದರ್ಭ ಬಾಲಕಾಂಡೊದ್ದು ಅರಣ್ಯಕಾಂಡದ ಸುರು ಮುಟ್ಟ ರಾಮಾಯಣೊಡು ಕೌಸಲ್ಯೆನ ಪಾತ್ರ ಜಾಸ್ತಿ ಉಂಡು. ದಶರಥೆ ಪುತ್ರ ವಿಯೋಗೊಡ್ದು ಬೊಕ್ಕ ತನ್ನ ಜೀವನದ ಕಡೆತ ಘಳಿಗೆ ಮುಟ್ಟ ಕೌಸಲ್ಯೆನೊಟ್ಟುಗು ಅಲೆನ ಅರಮನೆಡೇ ಕಾಲ ಕರಿಪೆ.
ಉಲ್ಲೇಕೊಲು
ವರ್ಗೊ:ರಾಮಾಯಣದ ಪಾತ್ರೊಲು
ಕವುಲೆ
ಉಂದು ಒಂಜಿ ಲೆಕ್ಕ ಮಾನ್ಪುನವು
ಲೆಕ್ಕೊ
25 ಇರೆತ ಲಕ್ಕೊ
ಗಳಸುನ
ಬಚ್ಚಿರೆ ಲೆಕ್ಕ ಮಾನ್ಪುನ.
ಸೂಡಿ
ಉಂದು ಲೆಕ್ಕ ದಿಪುನವು
ಲೆಕ್ಕೊ
ನಾಲ್ ಕವುಲೆ, ಒಟ್ಟು ನೂದ್‌ತ ಕಟ್ಟ್.
ಗಲಸುನ
ಬಚ್ಚಿರೆ ಕಟ್ಟ್‌, ಬೈಯಿ, ಕೈಯಿತ ಕಟ್ಟ್, ಮಾಯಿಪು ಸೂಡಿ ನೆತ್ತ ಮಾಂತ ಕಟ್ಟ್.
ಪಾತೆರೊ
ಮದಿಮೆಗ್ ನಾಲ್ ಸೂಡಿ ಬಚ್ಚಿರೆ ಬೊಡು.
ಆಳ್
ಎತ್ತರೊ ಅತ್ತಂಡ ಗುಂಡಿನ್ ಗೆನಿಪುನ
ಅಲತೆ
ಒರಿ ನರಮಾನಿನ ಸಾಧಾರನೊ ಎತ್ತರತ ಅಲತೆ ಅಂದಾಜಿ ಐನ್ ಪೀಟ್ ಇಪ್ಪು.
ಗಳಸುನ
ಗುವೆಲ್, ಕೆದು, ತಾರೆತ್ತ ಗುಂಡಿ, ಇಲ್ಲತ ಪಾಯ
ನುಂಗೆಲ್ ಎಟ್ಟಿ
ಎಟ್ಟಿ ಕಡಲ್‍ಡ್ ತಿಕ್ಕುನ ತಿನ್ಪಿನ ಸೊತ್ತು. ಮರಿಯಾಲದ ಪೊರ್ತುಡ್ ಬೆಚ್ಚ ಬೆಚ್ಚ ಉರ್ಪೆಲ್ ಅರಿತ ಗಂಜಿದ ಒಟ್ಟಿಗೆ ನುಂಗೆಲ್ ಎಟ್ಟಿದ ಚಟ್ನಿ ಬಾರಿ ರುಚಿ, ತವುತೆ, ಕೇಂಬುಡೆ, ಇಂಚ ತರಕಾರಿ ಕಜಿಪುದ ಒಟ್ಟಿಗೆಲ ಬೆರೆಕೆ ಪಾರ್ದ್ ಗಸಿ ಮನ್ಪುವೆರ್.
ಮಲ್ಪುನ ವಿದಾನೊ
ಉಪ್ಪು,ಮಂಜೋಲ್ದ ಪೊಡಿ,ಕೊತ್ತಂಬರಿ,ಪುಲಿ,ಮುಂಚಿ ಉಂದೆಲ್ ಮಾತ ಕಡೆಪಿನ ಕಲ್ಲ್ ಡ್ ಕಡೆದ್, ಐಕ್ ತಾರಯಿದ ಪೂ ಪಾರ್ದ್ ಮುರೆಪೊಡ್. ಅಯಿರ್ದ್ ಬೊಕ್ಕ ಬಣಲೆಗ್ ತಾರಯಿದ ಎಣ್ಣೆ, ನಿರುಳ್ಳಿ ಪಾಡ್‌ರ್ದ್ ಕಲಪುನು ಬೊಕ್ಕ ಕಡೆತಿನ ಮಸಾಲೆ,ನುಂಗೆಲ್ ಎಟ್ಟಿ ಪಾರ್ದ್ ಮುರೆಪೊಡ್.
ಉಲ್ಲೇಕೊ
ವರ್ಗೊ:ತೆನಸ್ ವರ್ಗೊ:ಕಜಿಪು
ದಯಾನಂದ ಶೆಟ್ಟಿ
ದಯಾನಂದ ಚಂದ್ರಶೇಖರ್ ಶೆಟ್ಟಿ ( 11 ಡಿಸೆಂಬರ್ 1969) ಒರಿಯೆ ಭಾರತೊದ ಚಲನಚಿತ್ರ, ದೂರದರ್ಶನ ನಟ ಬೊಕ್ಕ ರೂಪದರ್ಶಿ, ಭಾರತೊಡು ಜಾಸ್ತಿ ಸಮಯೊದ ಮುಟ್ಟ ಪ್ರಸಾರ ಆಯಿನ  ಧಾರವಾಹಿ ಸಿ.ಐ.ಡಿ ಡ್  ಇನ್‌ಸ್ಪೆಕ್ಟರ್ ದಯಾ  ಪಾತ್ರೊಗು ಪುದರ್ ಆಯಿನಾರ್. ಅರೆನ್ 2018 ಡ್ ಗೋಲ್ಡ್ ಅವಾರ್ಡ್ಸ್ ಹಾಲ್ ಆಫ್ ಫೇಮ್‌ಗ್  ಸೆರ್ಪಡೆ ಮಲ್ದೆರ್.
ಜೀವನ
ದಯಾನಂದ ಶೆಟ್ಟಿಯ ದಕ್ಷಿಣ ಕನ್ನಡ ಜಿಲ್ಲೆದ ಕಟಪಾಡಿ ನಡಿಬೆಟ್ಟು ಇಲ್ಲಡ್ ಪುಟ್ಟಿಯೆರ್. ಅಮ್ಮೆ ವೈಟ್ ಲಿಫ್ಟಿಂಗ್ ಛಾಂಪಿಯನ್ ಚಂದ್ರಶೇಖರ ಶೆಟ್ಟಿ, ಮಹಾರಾಷ್ಟ್ರ ಮಟ್ಟೊದ ಚಾಂಪಿಯನ್ ಆದ್ ೭ ವರ್ಷದ ಕಾಲ ಪುದರ್ ಮಲ್ತಿನಾರ್. ದಯನಂದ ಶೆಟ್ರೆರ್ ಬಾಂದ್ರ ಉಪನಗರಿಯ ರಿಜ್ವಿ ಕಾಲೇಜ್ಡ್ ಬಿ. ಕಾಂ ಮಲ್ತ್‌ದ್, ಕ್ರೀಡಾರಂಗೊಡು ಅರೆನ್ ಪುದರ್ ಮಲ್ತಿನಾರ್. ದಯಾ ಆರ್ ಬಾಕಿದ ಕ್ಷೇತ್ರ, ಶಾಟ್ ಪುಟ್, ಡಿಸ್ಕಸ್ ಥ್ರೋ ಈ ಗೊಬ್ಬುಡು ಮಸ್ತ್ ಪ್ರಶಸ್ತಿ ತಿಕ್ಕ್ದ್ಂಡ್.೧೯೯೪ಡ್ ಮಹಾರಾಷ್ಟ್ರ ರಾಜ್ಯ ಡಿಸ್ಕಸ್ ಥ್ರೋ ಗೊಬ್ಬುಡು ಆರ್ ಛಾಂಪಿಯನ್ ಆದಿತ್ತೆರ್. ಆಂಡ ಅರೆಗ್ ಕಾರ್ ಬೆನೆರ್ದ್ ಕ್ರೀಡಾ ಚಟುವಟಿಕೆನ್ ಬುಡ್ಯೆರೆ ಡಾಕ್ಟರ್ ಪಂಡೆರ್.
ಹಿಂದಿ ಬೊಕ್ಕ ತುಳು ರಂಗಭೂಮಿ
ಚಂದ್ರ ಪ್ರಕಾಶ್ ಥಿಯೇಟರ್ದ ಶೆಟ್ರ್ ತೂದ್, ಆರ್ನ ನಾಟಕೊಡು ಅಭಿನಯ ಮಲ್ಪೆರೆ ಪಂಡೆರ್. ಸೀಕ್ರೆಟ್’, ’ಈಶ್ವರ್ ಅಲ್ಲಾ ತೇರೆ ನಾಮ್’, ನಾಟಕೊಲು ಹಿಂದಿ ಬೊಕ್ಕ ತುಳು ಭಾಷೆಡ್ ಪ್ರದರ್ಶನ ಆಂಡ್. ಐಟ್ ಮುಖ್ಯ ಪಾತ್ರ ಮಲ್ದಿನ ದಯಾಶೆಟ್ರ್ ನ ನಾಟಕೊಲು ಮಾತೆರ್ಲ ಪುಗರ್ಯೆರ್. ’ಸೀಕ್ರೆಟ್ ನಾಟಕ ಸ್ಪರ್ಧೆ’ ಡ್ ಅಭಿನಯಗ್ ಶ್ರೇಷ್ಠ ಪ್ರಶಸ್ತಿ ಬತ್ತ್ಂಡ್. ನನೊಂಜಿ ’ಜನಪ್ರಿಯ ನಾಟಕ ಕಾಲಚಕ್ರ’ಡ್ ಲ ಆರ್ ಮುಖ್ಯಪಾತ್ರ ಮಲ್ದೆರ್. ಮರಾಠಿ ಹಿಂದಿ ಫಿಲ್ಮ್ ಡ್ ಲ ನಟನೆ ಮಲ್ದೆರ್. ನಟ ’ಶಿವಾಜಿ ಸಾಟಂ’ನೊಟ್ಟಿಗೆ ’ಸಿ. ಐ. ಡಿ’ ದಾರವಾಹಿ ಡ್ ’ಇನ್ ಸ್ಪೆಕ್ಟರ್ ದಯಾ,’ ಆದ್ ೧೫ ದ ಕಂತ್‌ಡ್ (ಸಂಚಿಕೆ) ಪಾದಾರ್ಪಣೆ ಮಲ್ತಿನ ಮೇರ್ ಸಿ. ಐ. ಡಿ ಕಡೆತ ಸಂಚಿಕೇ ಮುಟ್ಟ ಇತ್ತೆರ್.
ದಯಾ ಕುಟುಂಬ
ದಯಾನಂದ ಶೆಟ್ಟ್ರೆರ್ ಏಲ್ಯ ಕುಟುಂಬ. ಪತ್ನಿ ಸ್ಮಿತ ಬೊಕ್ಕ ಮಗಲ್ ವಿವಾ ಲೊಟ್ಟಿಗೆ, ಮುಂಬೈದ ಉಪನಗರ, ’ಕಾಂದಿವಲಿ ಚಾರ್ಕೋಪ್’ ಡ್ ಉಲ್ಲೆರ್.
ಉಲ್ಲೇಖೋಲು
ವರ್ಗೊ:ವ್ಯಕ್ತಿಲು
ಚೈತ್ರ ಶೆಟ್ಟಿ
ಕರಾವಳಿದ ನಾಟಕ ರಂಗೊಡು ಮಿಂಚಿದಿನ ಪ್ರತಿಭೆ. ಕೆಲವು ಸಿನೆಮೊಡುಲಾ ನಟನೆ ಮಲ್ದೆರ್.
ತೇವುದ ಕಜಿಪು
thumb|ಚೇವು
ಚೈತ್ರ ಶೆಟ್ಟಿ
ವೈಯಕ್ತಿಕ ವಿವರೊ
ಚೈತ್ರ ಶೆಟ್ಟಿ ಮೇರ್ ೧೯೮೯, ಏಪ್ರಿಲ್ ೬ ಕ್ಕ್, ಕುಡ್ಲಡ್ ಪುಟ್ಟದಿನಾರ್. ಜೈ ಶಂಕರ್ ಶೆಟ್ಟಿ ಬೊಕ್ಕ ಮಾಲತಿ ಶೆಟ್ಟಿ ಮೆರೆನ ಮಗಲ್. ಮೆರೆನ ಮೆಗ್ದಿ ಲಕ್ಷ್ಯ ಶೆಟ್ಟಿ ಲಾ ಸಿನಿಮಾಲೆಡು ನಟನೆ ಮಲ್ದೆರ್. ಕೆಲವು ಸಮಯ ಬೊಂಬಾಯಿದ ಶಾಲೆಡ್ ಕಲ್ತ್‌ದೆರ್. ಕುಡ್ಲಗ್ ಬತ್ತಿಬೊಕ್ಕ ಎಂ ಆರ್ ಪಿ ಲ್ ಶಾಲೆದ ವಿದ್ಯಾರ್ಥಿನಿ ಆಯಿನ ಮೆರೆಗ್ ಎಲ್ಲಿಡೇ ನಾಟಕೊಲೆಡ್ ಮಸ್ತ್ ಆಸಕ್ತಿ ಇತ್ತ್ಂಡ್. ಬಾಲ್ಯೊಡೇ ಅಮ್ಮೆರೆನ್ ಕಳೆಯೊಂದಿನಡ್ದಾತ್ರ ಶಿಕ್ಷಣ ಮುಂದುವರೆಸರೆ ಮೆರೆಗ್ ಆತಿಜಿ. ೧೩ನೇ ವರ್ಷೊಡ್ದೇ ರಂಗಭೂಮಿಡ್ ಸಕ್ರಿಯವಾದಿತ್ತಿನ ಮೇರ್, ನಡುಟ್ ತನ್ನ ವ್ರತ್ತಿ ಜೀವನೊಗಾತ್ರ ದುಬೈಡ್ ಒಂತೆ ವರ್ಷ ಉಪ್ಪುವೆರ್. ನಟನೆದ ತುಡಿತೊಡ್ದಾತ್ರ ದುಬೈಡ್ದ್ ಪಿರ ಬತ್ತಿನ ಮೇರ್, ಅನುಪಮ್ ಖೇರ್ ಮೆರೆನ ಆಕ್ಟರ್ ಪ್ರಿಪೇರ್ ಡ್ ಡಿಪ್ಲೊಮ ತರಬೇತಿ ಪಡೆಯೆರ್. ಆರ್ ಅವುಲ್ ಮಲ್ದಿನ ಪೂವಮ್ಮ ಪನ್ಪಿನ ಪಾತ್ರದ ನಟನೆ ಗಮನಾರ್ಹವಾಯಿನ,
ತೇವುದ ಕಜಿಪು
ತೇವುದ ಕಜಿಪು ಆರೋಗ್ಯಗ್ ಭಾರಿ ಎಡ್ಡೆ. ಪೆದ್ಮೆದಿಗ್ ಪೆದ್ದಿನ ಮೂಜಿ ದಿನಟ್ ತೇವುನ್ ಕಜಿಪು ಮಲ್ತ್ದ್ ಕೊರ್ಪೆರ್. ಬಾಲೆಗ್ ಪೇರ್ ಆವೊಡು ಪಂಡ್ದ್ ತೇವುದ ಕಜಿಪುನು ಪೆದ್ಮೆದಿಗ್ ಕೊರ್ಪೆರ್.
ಚೈತ್ರ ಶೆಟ್ಟಿ
ರಂಗ ಭೂಮಿಗ್ ಪ್ರವೇಶ
೧೩ನೇ ವರ್ಷ ಪ್ರಾಯೊಡು, ಬಲೇ ಚಾ ಪರ್ಕ ತಂಡದ ಮೂಲಕ ರಂಗ ಭೂಮಿಗ್ ಪ್ರವೇಶ ಮಲ್ತೆರ್. ಶ್ರೀ ದೇವದಾಸ್ ಕಾಪಿಕಾಡ್ ಮೆರೆನ ತೆಲಿಕೆದ ಬರ್ಸೊಡು ಪನ್ಪಿನ ನಾಟಕ, ಚೈತ್ರ ಶೆಟ್ಟಿ ಮೆರೆನ ಸುರುತ್ತ ನಾಟಕ. ನಮ್ಮ ಕಾವೇರಿ ಪನ್ಪಿನ ನಾಟಕೊದ ಕಾವೇರಿ ಪಾತ್ರ ಮಸ್ತ್ ಪ್ರಸಿದ್ಧ ವಾಯಿನ. ಶ್ರೀ ವಿಜಯ ಕುಮಾರ್ ಕೊಡಿಯಾಲ್ ಬೈಲ್ ಮೆರೆನ ಕೆಲವು ನಾಟಕೊಡುಲಾ ಕೆಲಸ ಮಲ್ದೆರ್.
ತೇವುದ ಕಜಿಪು
ಮಲ್ಪುನ ವಿಧಾನೊ
ಸುರುಕ್ಕು ತೇವುನ್ ಕೊಯ್ದ್ ಕಂತ್ದ್ ಲಾಯ್ಕ್ ಡ್ ದೆಕ್ಕೊನೊಡು. ಬೊಕ್ಕ ಅವ್ವೆನ್ ಸಣ್ಣ ಮೂರೊಡು. ಅವ್ವೆಡ್ದ್ ಬೊಕ್ಕ ಕಡೆಯರೆ ಬೋಡಾಯಿನ ಸಾಮಾನುಲೆನ್ ತಯಾರ್ ಮಲ್ಪೊಡು: ತಾರಾಯಿ ಬೊಕ್ಕ ಮುಂಚಿ, ಜೀರಿಗೆ, ಕೊತ್ತಂಬರಿ, ದಾಸೆಮಿ, ಓಮ ಬೊಕ್ಕ ಮಂಜೊಲ್ ದ ಪುಡಿ, ಬೊಳ್ಳುಳ್ಳಿ, ನೀರುಳ್ಳಿ ಉಂದೆನ್ ಪೂರಾ ಕಡೆಪಿ ಕಲ್ಲ್ ಗ್ ಪಾಡ್ ಡ್ ಸಣ್ಣ ಕಡೆವೊಡು. ಐಡ್ದ್ ಬೊಕ್ಕ ತೇವುನ್ ಬೇಯ್ಪಾರೆ ದೀಯೋಡು. ಅವ್ ಬೇಯ್ತಾಯಿ ಬೊಕ್ಕ ನಮ ಕಡೇತಿನ ಅರೆಪುನು ಅವ್ವೆಕ್ ಪಾಡೊಡು. ಅವ್ವೆನ್ ಬೊಕ್ಕ ಕೋದ್ಯಾವೊಡು. ಬೋಡಾಯಿನಾತ್ ಉಪ್ಪು ಪಾಡೊಡು. ಅಡೆಗ್ ತೇವುದ ಕಜಿಪು ತಯಾರ್.
ಚೈತ್ರ ಶೆಟ್ಟಿ
ಸಿನೆಮಾ ರಂಗೊಡು
ಶ್ರೀ ವಿಜಯ ಕುಮಾರ್ ಕೊಡಿಯಾಲ್ ಬೈಲ್ ಮೆರೆನ ಒರಿಯಡ್ದೊರಿ ಅಸಲ್ ಸಿನಿಮಾದ ಮೂಲಕ ಸಿನಿರಂಗ ಪ್ರವೇಶ ಮಲ್ತೆರ್. ಶ್ರೀ ಸೂರಜ್ ಶೆಟ್ಟಿ ನಿರ್ದೇಶನದ ಎಕ್ಕ ಸಕ್ಕ ತುಳುಸಿನೆಮಾದ ಪ್ರಸಿದ್ದವಾಯಿನ ಗುಣನಾಥನ ಶಿಲ್ಪ ನ ಪಾತ್ರ ಮೇರ್ ಮಲ್ದೆರ್ ಶೋಭರಾಜ್ ಪಾವೂರ್ ಮೆರನ ಪೆಪ್ಪರೆರೆ ಪೆರರೆರೆ ಸಿನೆಮಾಡ್ ಮುಖ್ಯ ಪಾತ್ರ ಮಲ್ದೆರ್.
ಉಲ್ಲೇಕೊ
ವರ್ಗೊ:ರಂಗಭೂಮಿ ವರ್ಗೊ:ನಾಟಕ ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧ ವರ್ಗೊ:ವ್ಯಕ್ತಿಲು ವರ್ಗೊ:ತುಳು ಸಿನೆಮೊ ನಟೆರ್ ವರ್ಗೊ:ತುಳು ಜನಕುಲು
ನೂಲು
ಉಂದು ದಪ್ಪ, ಒರೆ, ಕೊರೆ ಅಲಪುನವು
ಪಾತೆರೊ
ಒಂಜಿ ನೂಲ್‌ತತ್ತ್ ಎಡತ್ತ್‌ಗ್ ಬರೊಡಂಡ್.
ಐಡಿಯಲ್ ಐಸ್ ಕ್ರೀಮ್
ಐಡಿಯಲ್ ಐಸ್‌ಕ್ರೀಮ್ ಕುಡ್ಲದ ಪೇಟೆಡ್ ಪುದರ್ ಪೋಯಿನ ಒಂಜಿ ಐಸ್‌ಕ್ರೀಮ್ ಸಂಸ್ಥೆ ನಮೂನೆ ನಮೂನೆದ ಐಸ್‌ಕ್ರೀಮ್ ಮುಲ್ಪ ತಿಕ್ಕುಂಡು.
ಸಂಸ್ಥೆದ ಇತಿಹಾಸೊ
ಗಡ್ಬಡ್,ದಿಲ್ಕುಶ್ ಮುಲ್ಪ ತಿಕ್ಕುನ ಇಸೇಸ ಐಸ್‌ಕ್ರೀಮ್‌ಲು ಮುಲ್ಪದ ಕಟ್ಲೆಟ್ ತಿನಸ್ ಬಾರಿ ಪುದರ್ ಪೋಯಿನ, ಇಂಚ್ಚಪ್ಪ ಐಸ್‌ಕ್ರೀಮ್ ತಾಲಿ ಪಂದ್ ಸುರು ಮಂತೆರ್ ಅವು ಜನಕ್ಲೆಗ್ ಬಾರಿ ರುಚಿ ಅಂಡ್, ನಮ್ಮ ಕುಡ್ಲ ನ್ ಐಸ್‌ಕ್ರೀಮ್ ರಾಜದಾನಿ ಪಂದ್ ಲೆಪ್ಪೆರೆ ಐಡಿಯಲ್ ಐಸ್‌ಕ್ರೀಮ್ ಸಂಸ್ಥೆ ಬಾರಿ ಮಲ್ಲ ಪಾಲ್ ಉಂಡು.
ಅಡಳಿತ
ಐಡಿಯಲ್ ಐಸ್‌ಕ್ರೀಮ್ ನ್ ಪ್ರಬಾಕರ್ ಕಾಮತೆರ್ ೧೯೭೫ ನೇ ಇಸವಿಡ್ ಕುಡ್ಲ ಪೇಟೆದ ಮಾರ್ಕೆಟ್ ರೊಡ್ ಸುರು ಮಂತೆರ್, ೧೨-೧೩ ನಮೂನೆ ನಮೂನೆದ ಕ್ರಿಮ್ ನ್ ಗಲಸವುಂದು ಇತ್ತೆರ್ ,ಇತ್ತೆ ಪೇಟೆದ ಸುಮಾರ್ ಕಡೆಟ್ ಐಡಿಯಲ್ ಐಸ್‌ಕ್ರೀಮ್ ಉಂಡು,ಕುಡ್ಲ ಡ್ ಪಬ್ಬಾಸ್ ಐಡಿಯಲ್ ಐಸ್‌ಕ್ರೀಮ್ ೧೯೯೬ ಸುರು ಅಂಡ್. ಐಡಿಯಲ್ ಐಸ್‌ಕ್ರೀಮ್ ನ್ ಉಂಡು ಮಂತಿನ ಪ್ರಬಾಕರ್ ಕಾಮತೆರ್ ನ್ ಜನಕುಲು ಮೋಕೆಡ್ ಪಬ್ಬಣ್ಣೇ ಪಂದ್ ಲೆತ್ತೊಂದು ಇತ್ತೆರ್ಗೆ ಅಂಚ ಅದ್ ಅರೆನ ಐಸ್‌ಕ್ರೀಮ್ ಅಂಗಡಿ ಗ್ ಪಬ್ಬಾಸ್ ಪಂದ್ ಪುದರ್ ದೀಯೆರ್.
ಕೈಕೇಯಿ
ಕೈಕೇಯಿ ಕೇಕಯ ದೇಶದ ರಾಜಕುಮಾರಿ. ಪುರಾಣ ಕತೆಕುಲೆಡ್ ಬರ್ಪುನ ಮಹಿಳಾ ಪಾತ್ರ. ರಾಮಾಯಣ ಕತೆಟ್ಟ್ ದಶರಥ ಮಹಾರಾಜನ ಮೂಜನೇ ಬುಡೆದಿ. ದಶರಥಗ್ ಕೌಸಲ್ಯೆ ಬೊಕ್ಕ ಸುಮಿತ್ರೆ ಪನ್ಪುನ ಒರಿನ ರಡ್ಡ್ ಜನ ಬುಡೆದಿನಕುಲು ಉಲ್ಲೆರ್. ಕೈಕೇಯಿಯ ಮೂಜನೆತಾಲ್.
ಸುರುತ ಜೀವನ
ಕೈಕೇಯಿ ಕೇಕೆಯ ದೇಶದ ಅಶ್ವಪತಿ ರಾಜನ ಮಗಳ್. ಏಳ್ ಜನ ಅಣ್ಣನಕುಲೆನ ನಡುಟು ಬುಳೆಯಿನ ಪೊಣ್ಣುಮಗಳ್. ಆಣ್ ಜೋಕುಲೆನ ನಡುಟು ಬುಲೆಯಿನ ಮೋಲು ಸುಂದರಿಯಾದ್ ಇತ್ತ್ಂಡಲಾ ಪೊಣ್ಣನ ನಾಜೂಕುತನೊರ್ದು ಆಣನ ಒರಟುತನೊನು ಬುಲೆಪಾವೊಂದು ಇತ್ತಲ್. ಎಲ್ಲಿರ್ದ್‍ಲಾ ಮೋಲೆಗ್‌ ಯುದ್ಧಕಲೆಟ್ಟ್ ಆಸಕ್ತಿ. ಕತ್ತಿವರಸೆ, ಧನುರ್ವಿದ್ಯೆಡ್ ಕೈಕೇಯಿ ನಿಷ್ಣಾತೆ ಆದ್ ಇತ್ತಲ್. ಆಲ್ ಬಾರೀ ಎಡ್ಡೆ ಸಾರಥಿ. ಯುದ್ಧಕಲೆಟ್ಟ್ ಏತ್ ಪರಿಣಿತೆನೋ ಆತೇ ಹಠಮಾರಿಲಾ ಆದ್ ಇತ್ತಲ್. ತಾನ್ ಪಂಡ್‍ನವು ಶತಾಯ ಗತಾಯ ಆವೊಡೇ ಪನ್ಪುನ ಹಠ ಆಲೆಡ ಇತ್ತ್ಂಡ್. ಅಪ್ಪೆ ಇಜ್ಜಂದಿ ಅಲೆನ್ ಅಂತಃಪುರದ ದಾಸಿ ಮಂಥರೆನೇ ಪೋಷಣೆ ಮಲ್ತ್‌ನಾಲ್ ಅಂಚಾದ್ ಮಂಥರೆಗ್ ಮೋಲೆಡ ಬಾರೀ ಸಲುಗೆ ಬೊಕ್ಕ ಕೈಕೇಯಿಗ್ ಮಂಥರೆಡಲಾ ಅಪ್ಪೆನಾತೇ ಮಮತೆ.
ದಶರಥನೊಟ್ಟುಗುದ ಮದಿಮೆ
ಅಶ್ವಪತಿ ಮಹಾರಾಜೆ ಒರ ಓವ್ವೊ ಯುದ್ಧಗ್ ದಶರಥನ ಸಹಾಯ ಕೇನುವೆ. ಅಪಗ ಯುದ್ಧಭೂಮಿಡ್ ದಶರಥಗ್ ಕೈಕೇಯಿ ಸಹಾಯಕಲಾದ್ ಉಪ್ಪುವಲ್. ಯುದ್ಧಕಲೆಟ್ ಮೋಲೆನ ನಿಪುಣತೆನ್ ಮೆಚ್ಚಿನ ದಶರಥೆ ಮೋಲೆನ್ ತನ್ನ ರಾಣಿಯಾದ್ ಮಲ್ತೊನುವೆ. ದಶರಥಗ್ ಅಪಗನೆ ಕೌಸಲ್ಯೆ ಬೊಕ್ಕ ಸುಮಿತ್ರೆ ಪನ್ಪುನ ರಡ್ಡ್ ಜನ ರಾಣಿನಕುಲು ಉಪ್ಪುವೆರ್. ಕೈಕೇಯಿ ಮೂಜನೆತಾಲ್ ಆಪಲ್. ಕೈಕೇಯಿನ ಒಟ್ಟುಗು ಅಲೆನ ಸಾಂಕನದ ಅಪ್ಪೆ ಆಯಿನ ಮಂಥರೆಲಾ ಅಯೋಧ್ಯೆಗ್ ಬರ್ಪಲ್.
ದಶರಥರ್ದ್ ವರ
ಶಂಬರಾಸುರೆ ಪನ್ಪುನ ರಕ್ಕಸೆ, ದಶರಥಗ್‌ಲಾ ದೇವತೆಲೆನ ರಾಜೆ ದೇವೇಂದ್ರಗ್‌ಲಾ ಶತ್ರುವಾದ್ ಉಪ್ಪುವೆ. ಇಂಬ್ಯನ್ ಸಂಹಾರ ಮಲ್ಪೆರೆ ದೇವೇಂದ್ರೆ ದಶರಥನ ಸಹಾಯ ಕೇನುವೆ. ದಶರಥನ ಒಟ್ಟುಗು ಯುದ್ಧೊಗು ಕೈಕೇಯಿಲಾ ಪಿದಡುವಲ್. ಯುದ್ಧೊಡು ಕೈಕೇಯಿ ದಶರಥನ ರಥೊಕ್ಕು ಸಾರಥಿಯಾದ್ ಉಪ್ಪುವಲ್. ಬಾರೀ ತೀವ್ರವಾಯಿನ ಯುದ್ಧ ನಡಪುಂಡು. ಯುದ್ಧೊಡು ಶಂಬರಾಸುರನ ಬಾಣೊಲೆರ್ದ್‌ ಗಾಯ ಆಯಿನ ದಶರಥೆ ಎಚ್ಚರ ತತ್ತ್‌ದ್ ಬೂರುವೆ. ಕೈಕೇಯಿ ಜಾಣತನೊರ್ದು ರಥೊನು ಸುರಕ್ಷಿತವಾಇನ ಜಾಗೆಗ್ ಕೊಂಡೊದು ಗಾಯೊಲೆರ್ದ್‌ ಖತಿ ಆದ್ ಇತ್ತ್‌ನ ದಶರಥನ್ ಶೈತ್ಯೋಪಚಾರೊರ್ದು ಉಪಚಾರ ಮಲ್ಪುವಲ್. ಎಚ್ಚರ ಆಯಿನ ದಶರಥೆ ಕೈಕೇಯಿನ ಧೈರ್ಯ, ಸ್ಥೈರ್ಯೊಲೆನ್ ಮೆಚ್ಚಿದ್ ಆಲೆಗ್ ರಡ್ಡ್ ವರಕುಲೆನ್ ಕೊರ್ಪೆ. ಆಂಡ ಕೈಕೇಯಿ ಆಪಗ ಆ ರಡ್ಡ್ ವರಕುಲೆನ್ ಉಪಯೋಗಿಸಾವಂದೆ ಎಂಕ್ ಬೋಡಾನಗ ದೆತೊನುವೆ ಪಂದ್ ಪನ್ಪಲ್. ಏಪ ಅಗತ್ಯ ಬೂರುಂಡು ಅಪಗ ಕೇಂಡ್‌ದ್ ವರಕುಲೆನ ಉಪಯೋಗ ಪಡೆವೊನೊಲಿ ಪಂದ್ ದಶರಥೆ ವಚನ ಕೊರ್ಪೆ.
ಮಂಥರೆನ ಕುಪಿತ ಭೋದನೆ
ಕಾಲಾನಂತರೊಡು ದಶರಥಗ್‌ ಕೌಸಲ್ಯೆರ್ದ್ ರಾಮೆ, ಸುಮಿತ್ರೆರ್ದ್ ಲಕ್ಷ್ಮಣೆ ಶತ್ರುಘ್ನೆ ಕೈಕೇಯಿರ್ದ್ ಭರತೆ ಪುಟ್ಟುವೆರ್. ಜೋಕುಲು ಪ್ರಾಪ್ತವಯಸ್ಕೆರಾನಗ ಅಕುಲೆಗ್ ವಿದೇಹ ರಾಜ್ಯದ ಜನಕ ಮಹಾರಾಜನ ಜೋಕುಲಾಯಿನ ಸೀತೆ, ಊರ್ಮಿಳೆ, ಮಾಂಡವಿ, ಶ್ರುತಕೀರ್ತಿನಕುಲೆನ ಒಟ್ಟುಗು ಮದಿಮೆ ಆಪುಂಡು. ದಶರಥೆ, ತನ್ನ ಹಿರಿಯ ಮಗೆ ರಾಮಗ್ ಪಟ್ಟಾಭಿಷೇಕ ಮಲ್ಪೆರೆ ಯೋಚನೆ ಮಲ್ಪುವೆ. ಉಂದೆನ್ ತೆರಿನ ಮಂಥರೆ ಕೈಕೇಯಿಗ್ ಆಲ್ ರಾಜನ ಕೈಯಿರ್ದ್ ಪಡೆದಿತ್ತ್‌ನ ವರಕುಲೆನ್ ನೆಂಪು ಮಲ್ತ್‌ದ್ ಇತ್ತೆ ಆ ವರಕುಲೆನ್ ತನ್ನ ಸ್ವಾರ್ಥೊಗಾದ್ ಕೇನೆರೆ ಪ್ರೇರೇಪನೆ ಕೊರ್ಪಲ್. ಅಂಚನೆ ಕೈಕೇಯಿ ದಶರಥಡ ರಾಮೆ ಪದಿನಾಲ್ಕ್ ವರ್ಸೊ ಕಾಡ್‌ಗ್‌ ಪೋವೊಡು ಪಂದ್, ಎನ್ನ ಮಗೆ ಭರತಗ್ ಪಟ್ಟಾಭಿಷೇಕ ಮಲ್ಪೊಡು ಪಂದ್ ಆಗ್ರಹ ಮಲ್ಪುವಲ್. ವಚನ ಭ್ರಷ್ಟೆ ಆಯೆರೆ ಇಚ್ಛೆಯಿಜ್ಜಂದಿ ರಾಜೆ ರಾಮನ್ ಕಾಡ್‍ಗ್ ಕಡಪುಡುದ್ ಅವ್ವೇ ಕೊರಗ್‌ಡ್ ತೀರ್‌ದ್ ಪೋಪೆ.
ಉಲ್ಲೇಕೊಲು
ವರ್ಗೊ:ರಾಮಾಯಣದ ಪಾತ್ರೊಲು ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಇಳಾ ಅರುಣ್
ಇಳಾ ಅರುಣ್ ಭಾರತೀಯ ನಟಿ, ರಾಜಸ್ಥಾನಿ ಜಾನಪದ ಬೊಕ್ಕ ಜಾನಪದ-ಪಾಪ್ ಗಾಯಕಿ. ಮೆರ್ ಲಮ್ಹೆ, ಜೋಧಾ ಅಕ್ಬರ್, ಶಾದಿ ಕೆ ಸೈಡ್ ಎಫೆಕ್ಟ್ಸ್ ಬೊಕ್ಕ ಬೇಗಂ ಜಾನ್ ಇಂಚಿತ್ತಿ ಕೆಲವು ಮುಖ್ಯ ಬಾಲಿವುಡ್ ಚಲನಚಿತ್ರೊಲೆಡ್ ಪಾತ್ರ ಮಲ್ತೆರ್.
ವೈಯಕ್ತಿಕ ಜೀವನ
ಇಳಾ ಅರುಣ್ ೧೯೫೪ನೇ ಇಸವಿದ ಮಾರ್ಚ್ ೧೫ಕ್ ರಾಜಸ್ಥಾನದ ಜೋಧಪುರ್‌ಡ್ ಪುಟ್ಯೆರ್. ಮೆರ್ ಜೈಪುರ ಮೂಲದಾರ್. ಪಿಯೂಷ್ ಪಾಂಡೆ ಬೊಕ್ಕ ಪ್ರಸೂನ್ ಪಾಂಡೆ ಮೆರೆನ ಅಣ್ಣ ಮೆಗ್ಯನಕುಲು. ಅಪ್ಪೆ ಭಗವತಿ ಪಾಂಡೆ. ಮಗಲ್ ಇಶಿತಾ ಅರುಣ್.
ಹಿನ್ನೆಲೆ ಗಾಯನ
ಇಳಾ ಅರುಣ್ ಹಿಂದಿಡ್ ಮಸ್ತ್ ಚಲನಚಿತ್ರ ಗೀತೆಲೆನ್ ಪನ್ತೆರ್ ಅವ್ವತ್ತಂದೆ ತಮಿಳು ಬೊಕ್ಕ ತೆಲುಗು ಇಂಚಿತ್ತಿ ದಕ್ಷಿಣ ಭಾರತದ ಕೆಲವು ಭಾಷೆಲೆಡ್ ಪದೊ ಪನ್ತೆರ್. ಮಾಧುರಿ ದೀಕ್ಷಿತ್ ಅಭಿನಯದ ಖಳ್ನಾಯಕ್ ಚಿತ್ರೊಗು ಅಲ್ಕಾ ಯಾಗ್ನಿಕ್‌ನ ಒಟ್ಟುಗು ಚೋಲಿ ಕೆ ಪೀಚೆ ಪದೊಕ್ಕು ಸ್ವರ ಸೇರಾದೆರ್. ಈ ಪದೊಕ್ಕು ಆರೆಗ್ ೧೯೯೪ನೇ ಇಸವಿದ ಫಿಲ್ಮ್‌ಫೇರ್ ಮನಾದಿಗೆದ ಅತ್ಯುತ್ತಮ ಮಹಿಳಾ ಹಿನ್ನೆಲೆ ಗಾಯಕಿ ಪ್ರಶಸ್ತಿನ್ ಪಡೆತೆರ್. ಕರಣ್ ಅರ್ಜುನ್ ಚಿತ್ರದ ಗುಪ್ ಚುಪ್, ಶ್ರೀದೇವಿ ನಟನೆ ಮಲ್ತಿನ ಲಮ್ಹೆ ಸಿನೆಮೊಡು ಲತಾ ಮಂಗೇಶ್ಕರ್ ನ ಒಟ್ಟುಗು ಮೋರ್ನಿ ಬಾಗ ಮಾ ಬೋಲೆ, ಎ. ಆರ್. ರಹಮಾನ್‌ ಸಂಯೋಜನೆದ ಮಿಸ್ಟರ್ ರೋಮಿಯೋ ತಮಿಳು ಬಾಸೆದ ಸಿನಿಮಾದ "ಮುತ್ತು ಮುತ್ತು ಮಝೈ"- ಇಂದು ಮಾತ ಪದೊಕುಲು ಅರುಣೆರೆಗ್ ಪುಗರ್ತೆ ಕೊರ್ತಿನ ಕೆಲವು ಪದೊಕುಲು. ಅಂತರಾಷ್ಟ್ರೀಯ ಪುಗರ್ತೆ ಪಡೆಯಿನ ಚಲನಚಿತ್ರ ಸ್ಲಮ್‌ಡಾಗ್ ಮಿಲಿಯನೇರ್‌ಡ್ ರೆಹಮಾನ್ ಸಂಯೋಜನೆ ಮಲ್ತಿನ ರಿಂಗಾ ರಿಂಗಾ  ಪನ್ಪಿ ಆರೆನ ಕಡೆತ ಭಾರಿ ಪುಗರ್ತೆದ ಪದೊವಾದುಂಡು.
ನಟನೆ
ಅರುಣ್ ಸುರುತ ಸರ್ತಿ  ದೂರದರ್ಶನೊಡು ತನ್ವಿ ಅಜ್ಮಿನ ಒಟ್ಟುಗು ವೈದ್ಯರ(ಡಾಕ್ಟರ್) ಜೀವನದ ಬಗ್ಗೆ ಹಿಂದಿ ಟಿವಿ ಧಾರಾವಾಹಿ ಲೈಫ್‌ಲೈನ್ (ಜೀವನರೇಖಾ) ಡ್  ಅಭಿನಯ ಮಲ್ತೆರ್. ಮೆರ್ ೨೦೦೮ದ ಹಿಟ್ 'ಜೋಧಾ ಅಕ್ಬರ್‌ಡ್ ಅಕ್ಬರ್‌ನ ಚಾಣಾಕ್ಷ ನರ್ಸ್ ಬೊಕ್ಕ ರಾಜಕೀಯ ಸಲಹೆಗಾರೆರಾಯಿನ ಮಹಾಮ್ ಅಂಗವಾದ್ ವಿದ್ಯುನ್ಮಾನ ಪ್ರದರ್ಶನೊನು ಕೊರಿಯೆರ್. ಮೆರ್ ಚೈನಾ ಗೇಟ್, ಚಿಂಗಾರಿ , ವೆಲ್ ಡನ್ ಅಬ್ಬಾ, ವೆಲ್ಕಮ್ ಟು ಸಜ್ಜನಪುರ, ವೆಸ್ಟ್ ಈಸ್ ವೆಸ್ಟ್ ಬೊಕ್ಕ ಘಟಕ್ ಇಂಚಿತ್ತಿ ಸಿನೆಮೊಲೆಡ್ ಪೋಷಕ ಪಾತ್ರೊಲೆಡ್ ಅಭಿನಯ ಮಲ್ತೆರ್. ಶಾದಿ ಕೆ ಸೈಡ್ ಎಫೆಕ್ಟ್ಸ್ ಬೊಕ್ಕ ಬೇಗಂ ಜಾನ್ ಡ್ ಕ್ರಮವಾದ್ ಗವರ್ನೆಸ್ ಬೊಕ್ಕ ವೇಶ್ಯಾಗೃಹದ ಸದಸ್ಯೆಯಾದ್ ಅಭಿನಯ ಮಲ್ತೆರ್. . ನೆಟ್‌ಫ್ಲಿಕ್ಸ್ ಚಲನಚಿತ್ರ ಬೊಕ್ಕ ೩೧ ಜುಲೈ ೨೦೨೦ ಡ್ ಬಿಡುಗಡೆಯಾಯಿನ " ರಾತ್ ಅಕೇಲಿ ಹೈ " ಡ್,  ನಾಯಕೆ(ಹೀರೊ) " ನವಾಜುದ್ದೀನ್ ಸಿದ್ದಿಕಿ " ನ ಅಪ್ಪೆನ  ಪಾತ್ರ ಮಲ್ತೆರ್ ಬೊಕ್ಕ ಸ್ಥಳೀಯ ಆಡುಭಾಷೆಡ್ ಸಂಭಾಷಣೆಲೆನ್ ಕೊರ್ತೆರ್ ಅರುಣ್ ಭಾರತೀಯ ದೂರದರ್ಶನ ಉದ್ಯಮದ ಸುರುತ ವರ್ಷೊಲೆಡ್ ಪಾಲ್ ಪಡೆಯಿನಾರಾದುಲ್ಲೆರ್, ೧೯೮೦ ದ ಭಾರತ್ ಏಕ್ ಖೋಜ್ ಬೊಕ್ಕ ಯಾತ್ರಾಡ್ ಅಭಿನಯ ಮಲ್ತೆರ್. ಮೆರ್ ಸಂವಿಧಾನ ಸಭೆತ ಸಲಹಾ ಸಮಿತಿದ ಭಾಗವಾದಿತ್ತಿನ ಸ್ವಾತಂತ್ರ್ಯ ಪೊರಂಬಾಟಗಾರ್ತಿ ಹಂಸಾ ಮೆಹ್ತಾನ ಪಾತ್ರೊನುಲ ಮಲ್ತಿನಾರ್,ಉಂದು ಭಾರತದ ಸಂವಿಧಾನದ ರಚನೆದ ಆಧಾರಿತ ಟಿವಿ ಕಿರು-ಸರಣಿಯಾದುಂಡು
ಉಲ್ಲೇಖಗಳು
ವರ್ಗೊ:ಸ್ತ್ರೀವಾದ ಬೊಕ್ಕ ಜಾನಪದ ೨೦೨೩ ಸ್ಪರ್ಧೆದ ಲೇಖನ ವರ್ಗೊ:ಪೊಂಜೊವುಲು
ಕೇದಗೆ
ಕೇದಗೆ ಪಂಡ ತೋಡುದ ಬರಿಟ್ ಬುಲೆಪುನ ಒಂಜಿ ಜಾತಿದ ದಯಿ.ಕೇದಗೆ ಪ್ಯಾಂಡನೇಸೀ ಪನ್ಪುನ ಕುಟುಂಬಗ್ ಸೇರ್ ನ ಒಂಜಿ ದಯಿ. ಇಂಗ್ಲಿಷ್‍ಡ್ ಸಾಮಾನ್ಯವಾದ್ ಸ್ಕ್ರೂ ಪೈನ್ ಪಂದ್ ಲೆಪ್ಪುವೆರ್. ಉಂದೆನ ವೈಜ್ಞಾನಿಕವಾಯಿನ ಪುದರ್ ಪ್ಯಾಂಡಾನಸ್ ಓಡರೇಟಿಸಿಮಸ್, ಪರಿಮಳವಾಯಿನ ಮಂಜಲ್ ಬಣ್ಣೊದ ಪೂ ಬರ್ಪುಂಡು ಈ ಪೂತ ಗೊಂಚಿಲ್ ಉಪ್ಪುನೆರ್ದ್ ಈ ಪುದರ್ ಬೈದ್ಂಡ್. ಬಾರಿ ಪರಿಮಳಲಾ ತೂನಗ ಮಂಜಲ್‍ದ ಇರೆತ್ತ ಲೆಕೊ ತೋಜುಂಡು. ಉಂದು ನಾಗಗ್ ಬಾರಿ ಪ್ರೀತಿಗೆ.
ಬುಲೆಪ್ಪುನ ಜಾಗ್‍ಲ್
ಮಣ್ಭ್ ಡ್ ಪಸೆ ಉಪ್ಪುನ ಉಷ್ಣಪ್ರದೇಸೊಲೆಡ್ ಉಂದು ಸಾಮಾನ್ಯವಾದ್ ಬುಲೆಂಪುಂಡು. ಪಶ್ಚಿಮದ ಆಫ್ರಿಕರ್ದ್ ಪತ್ತ್ ದ್ ಪೂರ್ವದ ಪೆಸಿಫಿಕ್ ದ್ವೀಪೊಲೆ ಮುಟ್ಟ ಉಂದೆತ್ತ ವಿಸ್ತಾರೊ (ವ್ಯಾಪ್ತಿ) ಉಂಡು. ಕೇದಗೆ ಸ್ವಾಭಾವಿಕವಾದ್ ಸುದೆ, ಪಲ್ಲ, ತೋಡು ಬೊಕ್ಕ ಸಮುದ್ರದ ಬರಿಟ್ಟ್ ಬುಲೆಪುಂಡು. ಕಂಡತೋಟೊಲೆನ ಬರಿಟ್ಟ್ ಲಾ ತೋಜುಂಡು. ಅವುಅತ್ತಂದೆ ಉಂದೆತ್ತ ಕೆಲವು ಬಗೆಕುಲೆನ್ ಅಲಂಕಾರ ಮಲ್ಪೆರೆ, ಪರಿಮಳಗಾದ್, ಉಂದೆರ್ದ್ ದೆಪ್ಪುನ ಪರಿಮಳದ ನೀರ್ ಗಾದ್‍ಲಾ ಬುಲೆಪ್ಪವೆರ್. ಕೇದಗೆ ವಿಸ್ತಾರವಾದ್ ಪದ್‍ರ್ ದ್ ಬುಲೆಪುನವು ಅತ್ತಂದೆ ಏಪಲಾ ಪಜ್ಜಿ ಪಜ್ಜಿಯಾದೇ ಉಪ್ಪುನ ಒಂಜಿ ದಯಿ. ಉಂದೆಟ್ಟ್ ಬೇತೆ ಬೇತೆ ಜಾತಿಲ್ ಉಂಡು. ಕೆಲವು ಪುದೆಲ್ ಪುದೆಲ್ ಆದ್, ಬೊಕ್ಕ ಕೆಲವು ಎಲ್ಯ ಮರತ್ತ ಲೆಕೊಲಾ ಬುಲೆಪುಂಡು. ಕೆಲವು ಜಾತಿದ ಇರೆಟ್ಟ್ ಮುಳ್ಳುದಂಚ ಇತ್ತ್ಂಡ ಬೊಕ್ಕ ಕೆಲವೆಟ್ ಇರೆಟ್ ಮುಳ್ಳುಲೇ ಇಜ್ಜಿ. ಬೇತೆ ಬೇತೆ ಜಾತಿಡ್ ಉಪ್ಪುನ ವ್ಯತ್ಯಾಸರ್ದ್ ಅಯಿನ್ ಬೇತೆ ಬೇತೆ ಪ್ರಭೇದೊಲು ಪಂದ್ ತೆರಿನೆರ್ದ್ ಕೇದಗೆನ್ ಬಹುರೂಪಿ (ಪಾಲಿಮಾರ್ಫಿಕ್)ದಯಿ ಪಂಡ್‍ದ್‍ಲಾ ಲೆಪ್ಪುವೆರ್. ಕೇದಗೆಯ ವಿವಿಧ ಬಗೆಕುಲೆಡ್ ಉಪ್ಪುನ ವ್ಯತ್ಯಾಸ ಬೊಕ್ಕ ಬಗೆಕುಲೆನ ಕ್ರಮಬದ್ಧ ಅಂತಸ್ತ್‌ದ ಬಗೆಟ್ಟ್ ಹೆಚ್ಚಿನ ಅಧ್ಯಯನ ನಡತೊಂದು ಉಂಡು.
ಪ್ರಬೇದೊಲು
ಭಾರತೊಡು ಮಿತ್ತ್ ಪಂಡಿನ ಪ್ರಬೇದೊಲೆನ್ ಹೋಲುನ ಉಂದು ಅತ್ತಂದೆ ಸುಮಾರ್ 35 ಪ್ರಬೇದೊಲು ಬುಲೆವುಂಡು. ಒರಿನ ಪ್ರಬೇದೊಲೆಡ್ ಮುಖ್ಯವಾಯಿನವು ಪಂಡ -ಪ್ಯಾಂಡೇನಸ್ ಫೀಟಿಡಸ್ ಪ್ಯಾ, ಫರ್ಕೇಟಸ್, ಪ್ಯಾ, ಲಿರಾಮ್ ಬೊಕ್ಕ ಪ್ಯಾ, ಅಂಡಮಾನೆನ್ಸಿಯಮ್ ಉಂದೆಕ್ಕ್ ಪೂರ ರೂಢಿಡ್ ಕೇದಗೆ ಪನ್ಪಿ ಪುದರೇ ಉಂಡು. ಕೇದಗೆದ ಬಾರಿ ಸಾರ್ವತ್ರಿಕ ಬೊಕ್ಕ ಪ್ರಮುಖವಾಯಿನ ಪ್ರಬೇದವಾಯಿನ ಓಡರೇಟಿಸಿಮಸ್ ಸುಮಾರ್ 6 ಮೀಟರ್ ಎತ್ತರೊಗು ಬುಲೆಪುನ ಎಲ್ಯ ಮರ. ಮುಖ್ಯವಾಯಿನ ಕಾಂಡ ಸರ್ತ ಬುಲೆಂಡಲಾ ಕಾಲಕ್ರಮೇಣ ಉಂದು ಒಂಜಿ ಕಡೆಕ್ಕ್ ಬಗ್ಗುಂಡು. ಕಾಂಡದ ಉದ್ದೊಗುಲಾ ಅಲ್ಪ ಅಲ್ಪ ದಪ್ಪದ ಅಂಚನೆ ಗಟ್ಟಿ ಆಯಿನ ಬೇರ್ ಲ್ ಪುಟ್ಟೊಂದು ಭೂಮಿದ ಕಡೆಕ್ ಬುಲೆದ್ ನೆಲಟ್ಟ್ ಗುಂಡಿಗ್ ಜತ್ತ್ ದ್ ಮುಖ್ಯ ಕಾಂಡ ನೆಲತ್ತ ಮಿತ್ತ್ ಎರಗ್‍ದ್ ಬೂರಂದ್‍ನಂಚ ತಡೆತ್ತ್ ದ್ ಕಾಂಡೊಗು ಆಧಾರಕೊರ್ಪುಂಡು. ಉಂದೆರ್ದ್ ಆದ್ ಉಂದೆಕ್ ಆಧಾರ ಬೇರ್ ಲೇ ಪಂದ್ (ಸ್ಟಿಲ್ಟ್ ರೂಟ್ಸ್) ಪುದರುಂಡು. ಬೇರ್ ಲ್ ದಯಿಕ್ಕ್ ಆಧಾರ ಕೊರ್ಪುನೆ ಮಾತ್ರ ಅತ್ತ್ ಮಣ್ಣ್ ಸುಲಭವಾದ್ ಜರಿಯಂದಿಲೇಕೊಲಾ ತಡೆಪುಂಡು. ಕೊಡಿ ಕಾಂಡೊರ್ದು ಹೆಚ್ಚಿನ ಸಂಖ್ಯೆಡ್ ಗೆಲ್ಲ್ ಲ್ ದಟ್ಟವಾದ್ ಮೊಡೆಯೊಂದು ಬುಲೆಪುಂಡು. ಉಂದೆರ್ದ್ ಉಂದು ವಾ ಪ್ರಾಣಿಲಾ ನೂರ್ ದ್ ಪೋಯೆರೆ ಆವಂದಿನ ಪುದೆಲ್ ದ ಲೆಕೊ ಅಪುಂಡು. ಕೇದಗೆದ ಇರೆಕುಲೆನ ಉದ್ದ ಸುಮಾರ್ 1-1.5 ಮೀ., ಆಕಾರ ಕತ್ತಿದ ಲೇಕೊ. ಉಂದೆತ್ತ ಬಣ್ಣ ನೀಲಿಮಿಶ್ರಿತ ಪಚ್ಚೆ. ಚೂಪಾದ್ ಉಪ್ಪುನ ಕೊಡಿ, ಚರ್ಮದಲೆಕೊ ಒರಟಾಯಿನ ಮೇಲ್, ನಡು ಬೊಕ್ಕ ಕಡೆಟ್ಟ್ ಎಲ್ಯ ಎಲ್ಯ ಮುಳ್ಳುಲು ಉಪ್ಪುನವು ಇರೆಕುಲೆನ ವೈಶಿಷ್ಟ್ಯ. ಕೆಲವು ಬಗೆಕುಲೆಡ್ ಮುಳ್ಳುಲು ಉಪ್ಪುಜಿ. ಪೂಕುಲು ಏಕಲಿಂಗಿಲು. ಅಣ್ ಬೊಕ್ಕ ಪೊಣ್ಣು ಪೂಕುಲು ಬೇತೆ ಬೇತೆ ಪೂತಗೊಂಚಿಲ್‍ಡ್ ಸಮಾವೇಶ ಆದ್ ಉಪ್ಪುಂಡು. ಪೂತ ಗೊಂಚಿಲ್‍ಲು ತಾಳಗುಚ್ಚೆ ಮಾದರಿದವು. ಆಣ್ ತಾಳಗುಚ್ಚೆ 25-50 ಸೆಂಮೀ. ಉದ್ದ ಉಪ್ಪುಂಡು. ಅಯಿಟ್ 5-10 ಸೆಂಮೀ. ಉದ್ದದ ಮಸ್ತ್ ಕೆಯಿತ್ತ ಗೊಂಚಿಲ್‍ಲ್ ಉಪ್ಪುಂಡು. ಉದ್ದದ ಬೊಕ್ಕ ಬೊಲ್ದು ಇಜ್ಜಿಂಡ ತೆಲುಪು ಮಂಜಲ್ ಬಣ್ಣದ ಕವಚವೊಂಜಿ ತಾಳಗುಚ್ಛನ್ ಆವರಿಸದ್ ಉಪ್ಪುಂಡು. ಈ ಕವಚ ಬಾರಿ ಪರಿಮಳದವು. ಆಣ್ ಪೂ ಬಾರಿ ಎಲ್ಯ ಗಾತ್ರದವು. ಒಂಜೊಂಜೆಟ್ ಮಸ್ತ್ ಕೇಸರೊಲು ಉಪ್ಪುವ. ಪೊಣ್ಣು ತಾಳಗುಚ್ಛ ಸಾಮಾನ್ಯವಾದ್ ದಯಿತ್ತ ಕೊಡಿಟ್ಟ್ ಪುಟ್ಟುಂಡು. ಒಂಜೊಂಜಿ ಗೊಂಚಿಲ್‍ಡ್‍ಲಾ ಅಸಂಖ್ಯಾತ ಪೊಣ್ಣು ಪೂಕುಲು ಉಪ್ಪುಂಡು. ಒಂಜಿ ಪೂತಗೊಂಚಿಲ್‍ದ ಮಾತ ಅಂಡಾಶಯೊಲು ಗರ್ಭಧಾರಣೆ ಆಯಿ ಬೊಕ್ಕ ಒಟ್ಟಿಗೆ ಕೂಡೊಂದು ಬುಲೆದ್ ಉರುಂಟು ಅತ್ತ್ಂಡ ದೀರ್ಘ ಚತುರಸ್ರಾಕಾರದ ಒಂಜೇ ಪರ್ಂದ್ ಆದ್ ರೂಪ ಪಡೆವುಂಡು. ಈ ರೀತಿ ಉತ್ಪತ್ತಿಯಾಪುನ ಪರ್ಂದ್‍ಗ್ ಸಂಯುಕ್ತ ಫಲ ಪಂಡ್‍ದ್ ಪುದರ್. ಪರ್ಂದ್ ಪೆಲಕ್ಕಾಯಿದ ಲೆಕೊ ಉಪ್ಪುನ ಉಂದೆತ್ತ ಮೇಲ್‍ಡ್ ತೋಜುನ ಮಸ್ತ್ ಎಲ್ಯ ಎಲ್ಯ ಗುಬುಟುಲೆರ್ದ್ ಉಂದೆನ್ ಸಂಯುಕ್ತಫಲ ಪಂದ್ ಗುರುತಿಸವೊಲಿ. ಒಂಜೊಂಜಿ ಗುಬುಟೂ ಒಂಜೊಂಜಿ ಅಷ್ಟಿಫಲ. ಫಲ ಎಲ್ಯ ಉಪ್ಪುನಗ ಪಚ್ಚೆ ಬಣ್ಣಡ್ ಉಪ್ಪುಂಡು ಪರ್ಂದೊಂದು ಬನ್ನಗ ಮಂಜಲ್ ಇಜ್ಜಿಂಡ ಕೆಂಪು ಬಣ್ಣೊಗು ತಿರುಗುಂಡು.
ಕೇದಗೆದ ಬುಲೆಚ್ಚಿಲ್
ಕೇದಗೆದ ಸ್ವಾಭಾವಿಕ ಸಂತಾನಾಭಿವೃದ್ಧಿ ಅಬೀಜ ಪುನರುತ್ಪತ್ತಿ ಕ್ರಮೊಟ್ಟೇ ನಡಪುನೇನೆ ಜಾಸ್ತಿ. ದಯಿತ್ತ ಗೆಲ್ಲುಲು ಬುಲೆವೊಂದು ಪೋಯಿಲೆಕ್ಕೊನೇ ಅಲ್ಪ ಅಲ್ಪ ಬೇರ್ ಲ್ ಪುಟ್ಟೊಂದು ಗೆಲ್ಲ್ ಲ್ ಮೂಲದಯಿರ್ದ್ ಬೇತೆ ಆದ್ ಪೊಸ ದಯಿಕುಲು ಆಪ. ಉಂದುವೇ ಗುಣನ್ ಉಪಯೋಗ ಮಲ್ತೊಂದು ಕೇದಗೆನ್ ಬುಲೆಪಾವೊಲಿ. ಕಾಂಡೊನು ಒಂಜೊಂಜಿ ಗೇಣ್ ಉದ್ದದ ತುಂಡುಲಾದ್ ಮಲ್ತ್‌ದ್ ನಡ್‍ದ್ ಪೊಸ ದಯಿಕುಲೆನ್ ಮಲ್ಪೊಲಿ. ಉಂದು ಪೊರ್ಲುಡೆ ಬುಲೆವೆರೆ ಫಲವತ್ತಾಯಿನ ಬೊಕ್ಕ ನೀರ್‌ದ ಸೌಕರ್ಯ, ಎಡ್ಡೆ ಉಪ್ಪುನ ಭೂಮಿ ಬಾರಿ ಅಗತ್ಯ. ನಡ್‍ನ ತುಂಡುಲು 3-4 ವರ್ಸೊಡೇ ಬುಲೆದ್ ಪೂಬುಡಿಯೆರೆ ಸುರು ಮಲ್ಪುಂಡು. ಪೂ ಬುಡುಪುನ ಕಾಲ ಸಾಮಾನ್ಯವಾದ್ ಜುಲೈರ್ದ್ ಅಕ್ಟೋಬರ್ ತಿಂಗೊಲುದ ನಡುತ್ತ ಕಾಲ. ಪೂರ್ಣವಾದ್ ಬುಲೆಯಿನ ದಯಿಕುಲು ವರ್ಸೊಗು 30-40 ಪೂತ ಗೊಂಚಿಲಿಲೆನ್ ಬುಡುಪುಂಡು.
ಕೇದಗೆ ಸಾಧಾರಣವಾದ್ ವಾ ಬಗೆತ ರೋಗೊಲಾವಡ್, ಕೀಟೊಲಾವಡ್ ಅಂಟುನವು ಇಜ್ಜಿ. ಆಂಡ ಮಸ್ತ್ ಪಸೆ ಬೊಕ್ಕ ಉಷ್ಣತೆ ಉಪ್ಪುನ ಋತುಟ್ಟು ಉಂದೆತ್ತ ಇರೆಕುಲೆಗ್ ಆಲ್ಟರ್ನೇರಿಯ ಪನ್ಪಿ ಹಾನಿಕಾರಕವಾಯಿನ ಬೂಷ್ಟು ಬರ್ಪುನೆಂದ್ ಉಂಡು. ಈ ಕಾರಣೊರ್ದು ಇರೆತ್ತ ಮಿತ್ತ್ ಪೂರ ಕಪ್ಪು ಕಲೆಕುಲು ತೋಜಿದ್ ಕ್ರಮೇಣ ಈ ಜಾಗೆಲೆಡ್ ಒಟ್ಟೆಲಾದ್ ಇರೆಕುಲು ಬೂರ್ ದ್ ಪೋಪುಂಡು. ಉಂದೆರ್ದಾದ್ ಪೂಕುಲೆನ ಉತ್ಪತ್ತಿಲಾ ಕಮ್ಮಿ ಆಪುಂಡು.
ಕೇದಗೆದ ಉಪಯೋಗೊಲು
ಕೇದಗೆ ಅಯಿತ್ತ ಪರಿಮಲೊದ ಪೂರ್ದ್ ಆದ್ ಬಾರಿ ಜನಪ್ರಿಯವಾದ್ ಉಂಡು. ಭಾರತ ಬೊಕ್ಕ ಬರ್ಮ ದೇಸೊಲೆಡ್ ಉಂದೆತ್ತ ಆಣ್ ತಾಳಗುಚ್ಛದ ಪೊದಿಕೆಲೆನ್ ಪೊಣ್ಣು ಜೋಕುಲೆನ/ಪೊಂಜೊವುನಕ್ ಲೆನ ಕುಜಲ್‍ದ ಅಲಂಕಾರಗಾದ್ ಉಪಯೋಗ ಮಲ್ಪುವೆರ್. ಅತ್ತಂದೆ ಈ ಪೊದಿಕೆರ್ದ್ ಕೆವ್ಡ ಅತ್ತರು ಪನ್ಪಿ ಪುದರ್ ದ ಪರಿಮಳದ ಎಣ್ಣೆನ್ ದೆಪ್ಪುವೆರ್. ಪೂತ ಗೊಂಚಿರ್ದ್ ಪೊದಿಕೆಲೆನ್ ಬೇತೆ ಮಲ್ತ್ ದ್, ಆವಿ ಆಸವೀಕರಣ ಮಲ್ತ್ ದ್ ಪಿದಯಿ ಬರ್ಪುನ ಹಬೆನ್ ಶ್ರೀಗಂಧ ತೈಲಡ್ ಇಜ್ಜಿಂಡ ಶುದ್ಧವಾಯಿನ ಪ್ಯಾರಫಿನ್ ಎಣ್ಣೆಡ್ ಕರಪಾಂಡ ತಿಕ್ಕುನ ತೈಲನೇ ಕೆವ್ಡ ಅತ್ತರು. ಉಂದೆಕ್ ಮನಸ್ಸ್ ಗ್ ಖುಶಿ ಕೊರುಪುನ ಪರಿಮಳ ಉಂಡು. ಎಣ್ಣೆಗ್ ಬಾರಿ ಕ್ರಯಲಾ ಉಂಡು. ಆಸವೀಕರಣೊಡು ಬಳಸುನ ಗಂಧದೆಣ್ಣೆದ ಪರಿಮಾಣ ಬೊಕ್ಕ ಕೇದಗೆದ ಬಗೆಯನ್ ಅವಲಂಬಿಸಾದ್ ಕೆವ್ಡ ಅತ್ತರ್‌ದ ಗುಣ ವ್ಯತ್ಯಾಸ ಆಪುಂಡು. ಆಸವೀಕರಣೊಡು ಉತ್ಪತ್ತಿ ಆಪುನ ಹಬೆನ್ ಗಂಧದೆಣ್ಣೆಡ್ ಕರಗಿಸವಂದೆ ಬಜೀ ನೀರ್‌‍ಡ್ ಕರಗಾಂಡ ಕೆವ್ಡದ್ರವ ತಿಕ್ಕುಂಡು.
--ಕೆವ್ಡ ಅತ್ತರು ನೀರಿನೊಂದಿಗೆ ಸುಲಭವಾಗಿ ಬೆರೆಯಬಲ್ಲದು. ಇದರಲ್ಲಿ ್ನ-ಫೀನೈಲ್ ಈಥೈಲ್ ಆಲ್ಕೊಹಾಲ್, ಮೀಥೈಲ್ ಈಥರ್, ಫೀನೈಲ್ ಈಥರ್, ಅಸಿಟೇಟ್, ಸಿಟ್ರಾಲ್ ಮುಂತಾದ ಅನೇಕ ರಾಸಾಯನಿಕ ಘಟಕಗಳಿವೆ. ಕೆವ್ಡ ಅತ್ತರು ಬಹಳ ಹಿಂದಿನಿಂದಲೂ ಅಲಂಕಾರ ವಸ್ತುವಾಗಿ ಭಾರತದಲ್ಲಿ ಬಳಕೆಯಲ್ಲಿದೆ. ಇದನ್ನು ನೇರವಾಗಿ ಮಾತ್ರವಲ್ಲದೆ ಬೇರೆ ಸುಗಂಧ ದ್ರವ್ಯಗಳೊಂದಿಗೆ ಮಿಶ್ರ ಮಾಡಿಯೂ ಬಳಸಬಹುದು. ಅಗರಬತ್ತಿ ತಯಾರಿಕೆಯಲ್ಲೂ ಸಿಹಿತಿಂಡಿ ಮತ್ತು ಪಾನೀಯಗಳಿಗೆ ಸುವಾಸನೆ ಕೊಡಲು ಇದನ್ನು ಬಳಸುವುದುಂಟು. ಕೇದಗೆಗೆ ಮೇಲೆ ಹೇಳಿದ ಉಪಯೋಗವಲ್ಲದೆ ಇತರ ಉಪಯೋಗಗಳು ಉಂಟು. ಇದರ ತುದಿ ಮೊಗ್ಗನ್ನು ಎಲೆ ಕೋಸಿನಂತೆ ತರಕಾರಿಯಾಗಿ ಉಪಯೋಗಿಸುತ್ತಾರೆ. ಫಿಲಿಫೀನ್ಸ್ ದ್ವೀಪಗಳ ನಿವಾಸಿಗಳಲ್ಲಿ ಇದರ ಎಲೆಗಳನ್ನು ಆಹಾರವಾಗಿ ಬಳಸುವ ರೂಢಿಯಿದೆ. ಬರಗಾಲದ ಸಂದರ್ಭಗಳಲ್ಲಿ ಇದರ ಕಾಯಿಗಳನ್ನು ತಿನ್ನುತ್ತಾರೆಂದು ಹೇಳಲಾಗಿದೆ. ಕೇದಿಗೆಯ ಎಲೆಗಳನ್ನು ಗುಡಿಸಲುಗಳ ಛಾವಣಿ, ಮುಸುಕು, ಚಾಪೆ, ಹಗ್ಗ, ಬುಟ್ಟಿ, ಕೊಡೆ ಮತ್ತು ಒಂದು ಬಗೆಯ ಒರಟು ಕಾಗದ ಮುಂತಾದವನ್ನು ಮಾಡಲೂ ಬಳಸುವುದುಂಟು. ಅಲ್ಲದೆ, ಎಲೆಗಳಿಂದ ಒಂದು ಬಗೆಯ ನಾರನ್ನು ತೆಗೆದು ಚೀಲಗಳನ್ನು ಹೆಣೆಯುವ ರೂಢಿ ಕೆಲವೆಡೆ ಇದೆ. ಕೇದಗೆಯ ಬೇರು ಕೂಡ ಇದೇ ತೆರನ ಉಪಯೋಗಕ್ಕೆ ಬರುತ್ತದೆ. ಬೇರುಗಳಿಂದ ಕುಂಚಗಳ ಹಿಡಿಗಳನ್ನೂ ತಯಾರಿಸಬಹುದು. ಕೇದಗೆಗೆ ಔಷಧೀಯ ಪ್ರಾಮುಖ್ಯವೂ ಉಂಟು. ಎಲೆಗಳನ್ನು ಕುಷ್ಠ, ಸಿಡಿಬು ಮತ್ತು ಕೆಲವು ಚರ್ಮ ರೋಗಗಳನ್ನು ಗುಣಪಡಿಸಲು ಉಪಯೋಗಿಸುತ್ತಾರೆ. ಹೃದಯ ಮತ್ತು ಮಿದುಳಿನ ಕೆಲವು ರೋಗಗಳನ್ನು ಶಮನಗೊಳಿಸುವ ಶಕ್ತಿಯೂ ಎಲೆಗಳಿಗಿದೆ. ಕೇಸರಗಳಿಂದ ತಯಾರಿಸಲಾಗುವ ಔಷಧಿಯನ್ನು ಕಿವಿ ನೋವು, ತಲೆ ನೋವು ಮತ್ತು ರಕ್ತ ಸಂಬಂಧವಾದ ಕಾಯಿಲೆಗಳಲ್ಲಿ ಬಳಸುತ್ತಾರೆ. ಹೂಗೊಂಚಲಿನಿಂದ ತೆಗೆದ ಸಾರ ಪ್ರಾಣಿಗಳ ಸಂಧಿವಾತ ರೋಗದ ಉಪಶಮನಕಾರಿ ಎನ್ನಿಸಿದೆ.
ಕೇದಗೆದ ನನಲಾ ಕೆಲವು ಪ್ರಭೇದೊಲೆನ್ ಅಲಂಕಾರ ಸಸ್ಯೊಲಾದ್ ಕುಂಡಲೆಡ್ ಬುಲೆಪಾವುನೆಂದ್ ಉಂಡು. ಉಂದೆಟ್ಟ್ ಮುಖ್ಯ ಆಯಿನವು ಪ್ಯಾಂಡೇನಸ್ ಯೂಟಲಿಸ್, ಪ್ಯಾ. ವೆಚಿಯೈ, ಪ್ಯಾ. ಗ್ರಾಮಿನಿಫೋಲಿಯಸ್ ಇಂಚಿತ್ತ್‌ನವು.
ಉಲ್ಲೇಕೊ
ವರ್ಗೊ:ದೈಯಿ
ಜಯಾ ಬಚ್ಚನ್‌
ಜಯಾ ಬಚ್ಚನ್‌ (ಪುಟ್ಟಿ ಪುದರ್ ಭಾದುರಿ ; ಪುಟ್ಟು: ೯ ಏಪ್ರಿಲ್‌ ೧೯೪೮) (ಬೆಂಗಾಲಿ ಭಾಷೆ: জয়া ভাদুড়ী বচ্চন, ಹಿಂದಿ: जया बच्चन), ಮೇರ್ ಒರ್ತಿ ಭಾರತೀಯ ಅಬಿನೇತ್ರಿ ಬುಕ್ಕ ರಾಜಕಾರಣಿ.ಮೇರ್ ಪುಣೆಡ್‌ ಇಪ್ಪುನ ಭಾರತೀಯ ಚಲನಚಿತ್ರ ಬುಕ್ಕ ದೂರದರ್ಶನ ಸಂಸ್ತೆದ ಪರಾತ್ ವಿದ್ಯಾರ್ಥಿನಿಯಾದುಲ್ಲೆರ್. ಜಯಾ ಹಿಂದಿ ಚಲನಚಿತ್ರೊರಂಗದ ಖ್ಯಾತ ನಟ ಅಮಿತಾಭ್‌ ಬಚ್ಚನ್‌ ಮೆರೆನ ಬೊಡೆದಿ. ಮೆರೆನ ಮಗೆ ಅಭಿಷೇಕ್‌ ಬಚ್ಚನ್ ಲಾ ಒರಿ ನಟೆ.
ಪುಟ್ಟು
ಜಯಾ ಬಚ್ಚನ್ ಮೇರ್ ೯ ಏಪ್ರಿಲ್‌ ೧೯೪೮ ಗ್ ಮದ್ಯಪ್ರದೇಸೊಡ್ ಪುಟ್ಟಿಯೆರ್.
ಮದಿಮೆ
ಜಯಾ ಬಚ್ಚನ್ ಅಮಿತಾಬ್ ಬಚ್ಚನ್ ಮೆರೆನ್ 3 ಜೂನ್ 1973 ಗ್ ಮದಿಮೆ ಆಯೆರ್.
ಉಲ್ಲೇಕೊಲು
ವರ್ಗೊ:ಪೊಂಜೊವುಲು
ರಾಜ್ ಸೌಂಡ್ಸ್ ಆಂಡ್ ಲೈಟ್ಸ್
ರಾಜ್ ಸೌಂಡ್ಸ್ ಆಂಡ್ ಲೈಟ್ಸ್ ಆನಂದ.ಎನ್.ಕುಂಪಲ ಮೇರ್ ನಿರ್ಮಾಣ ಮಲ್ದಿನ ಚಿತ್ರ. ಈ ಚಿತ್ರೊನು ರಾಹುಲ್ ಅಮಿನ್ ನಿರ್ದೇಶನ ಮಲ್ದೆರ್. ಕಥೆ ಬೊಕ್ಕ ಚಿತ್ರಕಥೆ ಬರೆತಿನಾರ್ ವಿನೀತ್ ಕುಮಾರ್, ಸಂಭಾಷಣೆ ಬರೆತಿನಾರ್ ಪ್ರಸನ್ನ ಶೆಟ್ಟಿ ಬೈಲೂರ್, ಸಂಗೀತ ರಚನೆ ಮಲ್ದಿನಿ ಸೃಜನ್ ಕುಮಾರ್ ತೊನ್ಸೆ, ಛಾಯಾಗ್ರಾಹಕ್ಕೆ ಪ್ರಸಾದ್.ಪಿ.
ಕಲಾವಿದೆರ್
ಚಿತ್ರೊಡು ವಿನೀತ್ ಕುಮಾರ್, ಯಶಾ ಶಿವಕುಮಾರ್, ಕರೀಶ್ಮಾ ಅಮಿನ್, ಅರವಿಂದ್ ಬೋಳಾರ್, ನವೀನ್ ಪಡೀಲ್, ಭೋಜರಾಜ್ ವಾಮಂಜೂರ್, ಪ್ರಸನ್ನ ಶೆಟ್ಟಿ ಬೈಲೂರು, ಸಂದೀಪ್ ಮಾಣಿಬೆಟ್ಟು, ಚೈತ್ರ ಶೆಟ್ಟಿ, ರೂಪ ವರ್ಕಾಡಿ, ಮರ್ವಿನ್ ಶರ್ವ, ಉಮೇಶ್ ಮಿಜಾರ್, ರವಿ ರಾಮಕುಂಜ ನಟನೆ ಮಲ್ದೆರ್.
ಚಿತ್ರೊದ ಸಾಧನೆ
ತುಳು ಚಿತ್ರರಂಗೊಡು ಬೇತೆ ಬೇತೆ ದೇಶೊಲೆಡ್ ಪ್ರಿಮಿಯರ್ ಶೋ ಮಲ್ದಿನ ಸುರುತ ಚಿತ್ರ. ಅಂಚನೆ ಚಿತ್ರಮಂದಿರೊಡ್ 100 ದಿನ ಬಲ್ದನ್ಡ್. ತುಳು ಚಿತ್ರರಂಗೊಡ್ ಮಸ್ತ್ ಕಾಸ್ ಪಡೆಯಿನ ಚಿತ್ರಲ ಉನ್ದುವೆ.
ಚಿತ್ರೋದ ಸಾರಾಂಶ
ಒರಿ ಮಾತೆರೆಗ್ಲಾ ಎಡ್ಡೆ ಆವೊಡು ಪ್ನದ್ ಯೆನ್ನುನ ಮನುಷ್ಯನ ಜೇವನೊಡು ದಾದ ಮಾತ ಕಷ್ಟ ಬರ್ಪುಂಡ್ ಬೊಕ್ಕ ಅವೆನ್ ಆ ವ್ಯಕ್ತಿ ಎಂಚ ಯೆದುರಿಸಾವೆ ಪನ್ಪಿನ ಕಥೆ.
ಉಲ್ಲೇಕೊಲು
ವರ್ಗೊ:ಸಿನೆಮಾ
ತಾರಿಮಡಲೆ
ಬೇತೆ ಪುದರ್
ಕನ್ನಡದ್ ಕಂಚುಬೆನ್ನಿನ ಮರಹಾವು, ಬಿಲ್ಲುಮರಿ, ಮರಮರಿ ಪಂದ್ ಲೆಪ್ಪುವೆರ್. ಇಂಗ್ಲಿಷ್‌ಡ್ Bronze back tree sanke ಪಂದ್ ನೆಕ್ಕ್ ಪನ್‌ಪೆರ್.
ತೂಯರ
ಉಂದು ತೂಯರೇ ನುಂಗುದಿನ ತಾರಿದ ಮಡಲ್ದ ರಂಗ್ ಇಪ್ಪುಂಡು. ಮೆಯಿ ಪೂರ ಕಪ್ಪು ಕಲಕಲ ಇಪ್ಪುಂಡು ಸಪೂರ ಅದ್ ಉದ್ದ ಇಪ್ಪುಂಡು. ಅಂಚಾದ್ ಅಯಿಕ್ ತಾರಿಮಡಲೆ ಪಂದ್ ಪುದರ್ ಬತ್ತುತುಂಡು.
ಉಪ್ಪುನು
ತಾರೆ, ತಾರಿ, ಪೆಲತ್ತಮರ, ಕುಕ್ಕುದಮರ, ಬೀಜದ ಮರಕ್ಲೆಡ್ ಪೂರಾ ಉಪ್ಪುಂಡು.
ಕಟ್ಟುಕತೆಕುಲು
ತೂಯೆರೆ ಕಡಂಬಳೆ ಉಚ್ಚುಲೆಕ ತೋಜುಂಡು. ಅಂಚಾದ್ ಜನ ಕೆಲವು ಕಟ್ಟುಕಥೆಕ್ಲೆನ್ ನಂಬುದು ಅವೆನ್ ಕೆರೊಂದು ಉಲ್ಲೆರ್. ಉಂದು ಮರಟ್ ಕುಲ್ಲುದು ನರಮಾನಿ ಬರ್ಪುನೆನ್ ಕಾತ್ ಕುಲ್ಲುಂಡು. ನರಮಾನಿನ್ ತೂಯಿ ಕೂಡ್ಲೇ ನೆತ್ತಿಗ್ ಕೊಡತುದ್ ಕೆರ್ಪುಂಡು. ಪುನ ಪೊತ್ತಾನಗ ಮರಟ್ ಕುಲ್ಲುದು ಪೋಪುನ ಪುಗೆ ತೂಪುಂಡು ಪನ್ಪಿನ ಒಂಜಿ ತಪ್ಪು ನಂಬಿಕೆ ದುಂಬುದ ಜನಕ್ಲೆಡ ಇತ್ತುಂಡ್. ಅಂಡ ಮಂಡೆಗ್ ಕೊಡತ್ ಪುಡಪಂಚಿನ ಕೋಕೈಲಾ ಈ ಉಚ್ಚುಗ್ ಇಜ್ಜಿ. ಮಲ್ಲ ಕೂಲಿಲಾ ಇಪ್ಪುಜಿ. ಉಂದು ವಿಷ ಉಪ್ಪುನ ಉಚ್ಚು ಅತ್ತ್. ಉಂದೊಂಜಿ ಬಜೀ ಪಾಪದ ಉಚ್ಚು.
ತಿನಸ್
ಉಂದು ಕಾತ್ ಕುಲ್ಲುದು ಓಂತಿ, ಅರಣೆ, ಕೀಡೆ, ಪಾತೆ, ಎಲ್ಯ ಪಕ್ಕಿ ಬೊಕ್ಕ ಅಯಿನ ಕೆತ್ತಿಲೆನ್ ತಿಂದ್ ಬದುಕುಂಡು.
ನಂಬಿಕೆ
ಮೂರ್ತೆ ಮಾನ್ಪುನಕುಲೆಗ್ ನೆತ್ತಿಗ್ ಕೊಡಪುಂಡು ಪನ್ಪಿ ನಂಬೊಲಿಕೆ ಉಂಡು.
ತಾರಾಯಿ
thumb|ಬೊಂಡ thumb|ತಾರಾಯಿದ ಗಡಿ thumb|Cocunut small tree ಸಸ್ಯಶಾಸ್ತ್ರೀಯವಾದ್ ತಾರಾಯಿ ಒಂಜಿ ಕಲ್ಲ್‌ದಂಚಿನ ಪರ್ಂದ್ ನಿಜವಾದ್‌ಲಾ ಕಾಯಿ ಅತ್ತ್, ತಾರಾಯಿ ತಾರೆದ ಮರ (Cocos nucifera), ಪಾಮ್ (Palm) ಕುಟುಂಬೊಡು (Family:Arecaceae) ಆಪುನ ಕಾಯಿ. ಉಂದು ಉಷ್ಣವಲಯದ ಮುಖ್ಯವಾಯಿನ ಬುಲೆ. ಕಾಯಿ ೧೨ರ್ದ್ ೧೮ ಇಂಚ್ ಉದ್ದ ೬ ರ್ದ್ ೮ ಇಂಚ್ ಅಗೆಲ ಆದ್ ದುಂಡಾದ್ ಅತ್ತ್ಂಡ ತೆತ್ತಿದಾಕಾರ್ ಆದ್ ಉಪ್ಪುಂಡು.
ಮೂಲೊ
ತಾರಾಯಿದ ಪುದರ್ ಕೊಕೊ (coco) ಪನ್ಪುನವು ೧೬ನೇ ಶತಮಾನದ ಸ್ಪಾನಿಶ್ ಇಜ್ಜಾಂಡಾ ಪೊರ್ಚ್‌ಗೀಸ್‌ ಶಬ್ದೊಡ್ದ್ ಬೈದ್ಂಡ್. ತಿಪ್ಪಿಡ್ ಇತ್ತಿನ ಮೂಜಿ ಕಣ್ಣ್‌ ನರಮಾನ್ಯನ ಮೋನೆನ್(ಬುರುಡೆ) ಹೊಂದುಂಡು. ಪೋರ್ಚುಗೀಸ್ ಮತ್ತು ಸ್ಪ್ಯಾನಿಷ್ ಶೋಧಕೆರ್ 1521ಡ್ ಪೆಸಿಫಿಕ್ ದ್ವೀಪದಕ್‌ಲೆನ್ ಎದುರಾಪೆರ್, ಅಕುಲು ತಾರಾಯಿದ ತಿಪ್ಪಿ ಮಂತ್ರವಾದಿ‌ ಕೊಕೊ ನ ಲೆಕ್ಕ ಬೊಕ್ಕ ಭೂತ ಪಂಡ್‌ದ್ ಲೆತ್ತೆರ್. ಬಡಕಾಯಿಡ್ ಉಂದೆನ್ ನಕ್ಸ್ ಇಂಡಿಕಾ (nux indica) ಪನೊಂದಿತ್ತೆರ್. ಮಾರ್ಕೊ ಪೊಲೊ ೧೨೮೦ಡ್ ಸುಮಾತ್ರಾಡುಪ್ಪುನಾಗ ಉಂದೆನ್ ಗಳಸೊಂದಿತ್ತೆರ್. "ಜಾವ್ಜ್ ಹಿಂಡ್"(jawz hindī) ಪುದರ್‌ನ್ ಅರೆಬ್ಬೆರೆಡ್ದ್ ದೆತೊಂದ್ ಇಂಡಿಯನ್ ಕಾಯಿ' ಪಂಡ್‌ದ್ ಅನುವಾದ ಮಲ್ತೆರ್. ಮಲಯಾಲಂಡ್ ಥೆಂಗಾ (Thenga) ಪನ್ಪುನ ಪುದರುಂಡು ಪಂಡ್‌ದ್ ೧೫೧೦ಟ್ಟ್ ಇಟಿನೇರಿಯೊಡ್ (Itinerario) ಪ್ರಕಟವಾಯಿನ ಲುಡೋವಿಕೊ ಡಿ ವರ್ತೆಮಾ (Ludovico di Varthema) ಬೊಕ್ಕ ಬತ್ತಿನ ಹಾರ್ಟಸ್ ಇಂಡಿಕಸ್ ಮಲಬರಿಕಸ್‌ಡ್ (Hortus Indicus Malabaricus) ತೆರಿದ್ ಬರ್ಪುಂಡು.
ಬಳಕೆ
ತಾರಾಯಿನ್ ಮೂಜಿ ವಿಧೊಟ್ ಗಳಸೆರೆ ಆಪುಂಡು.
ಬನ್ನಂಗಾಯಿ
thumb|right
ಕಾರ್ಖಾನೆಡ್
ತಾರಾಯಿದ ಎಣ್ಣೆ ದೆತ್ತಿ ಬೊಕ್ಕ ಒರಿಪುನ ಕೊಜಂಟಿ ಮಂಜಲಾದ್ ಗಟ್ಟಿ ಆದಿಪ್ಪುಂಡು. ಉಂದು ೨೩° C (೭೪ ° F) ಡ್ ಕರಗ್‌ದುಪ್ಪುಂಡು. ಎಣ್ಣೆ ಪರಿಮಳವಾಯಿನ ಕೂಜಲ್‌ಗ್, ಅಡ್ಪಿಲ್ಲ್‌ಡ್ ಗಳ್ಸುವೆರ್. ಕಾರ್ಖಾನೆಡ್ ಸಾಬೂನು, ಸೆಂಟ್, ಶ್ಯಾಂಪೂ, ಸಿಂಥೆಟಿಕ್ ರಬ್ಬರ್ ಬೊಕ್ಕ ಗ್ಲಿಸರಿನ್ ಮಲ್ಪೆರೆ ಗಳಸುವೆರ್.
ರೋಗ
ತಾರಾಯಿದ ಮರಕ್ಕ್ ನುಸಿ ರೋಗ ಇತ್ತೆ ಉಂಡು.
ತಾರಾಯಿದ ಚೆಪ್ಪು
ತೆಲೂಪಾಯಿನ ಪದರೊಲಾ ಆಯಿತ ಉಲಾಯಿ ಉಪ್ಪುನ ನಾರ್ ಒಟ್ಟಿಗೆ ಚೆಪ್ಪು ಆಪುಂಡು. ಉಂದು ಗಟ್ಟಿ ಉಪ್ಪುಂಡು, ಈ ನಾರ್ ಉಪ್ಪು ನೀರ್‌ಗ್ ಹಾಳಾಪುಜಿ, ಅಂಚಾದ್ ಕಾಯಿದ ಮಿತ್ತುಪ್ಪುನ ನಾರ್‌ಡ್ದ್ ಪಜೆ, ಕಾರ್‌ಮುಟ್ಟು, ಬಲ್ಲ್, ಮೈಪು, ಬುಟ್ಟಿ, ಪೂ ದೀಯೆರೆ ಕುಂಡ ಬೊಕ್ಕ ಕುಂಡದ ಮಣ್ಣ್ ಪೂಂತೆ ಆಯೆರೆ ದೈಯಿಕ್ ಕೊಕೊ ಪಿಟ್ ಮಲ್ಪುವೆರ್.
thumb|ಗೋಂಟು ತಾರಾಯಿ ಬೊಕ್ಕ ತಿಪ್ಪಿ
ತಾರಾಯಿದ ತಿಪ್ಪಿ
ತಿಪ್ಪಿಡು ಉಪ್ಪುನ ಮೂಜಿ ಕಣ್ಣ್ ಪಂಡ ಮುಂಗೆ ಬರ್ಪುನ ರಂದ್ರೊ (ವಟ್ಟೆ) ಉಪ್ಪುಂಡು. ಒಂಜಿ ರಂದ್ರೊಡು ತಾರಾಯಿದ ಮುಂಗೆ ಪಿದಾಯಿ ಬರ್ಪುಂಡು.
ಉಲ್ಲೇಕೊಲು
ವರ್ಗೊ:ಫಲವಸ್ತುಲು
ಮುಡ್ಕನೆ
ಉಂಂದು ಒಂಜಿ ಪಕ್ಕಿನ್ ಪತ್ತುನ ಬೆದರ್‌ಟ್ ಮಾಂತಿನ ಸಾದನೊ.
ಅರ್ಥೊ
ಮುಡ್ಕ - ಬಗ್ಗುನ ಕನೆ- ಕೋಲು, ಬಗ್ಗುನ ಕೋಲು
ರಚನೆ
ಸಾಮಾನ್ಯವಾದ್ ಉಂದೆನ್ ಬೆದರ್‌ಟ್ ತಯಾರ್ ಮಲ್ಪುವೆರ್, ಅತ್ತಂಡ ಕಬರ್ ಕೋಲುಟ್ಲ ಮಾನ್ಪುವೆರ್.
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು
ವಾಲ್ಟರ್ ನಂದಳಿಕೆ
ವಾಲ್ಟರ್ ಡಿಸೋಜ ನಂದಳಿಕೆ ಮೇರ್ ದೈಜಿವರ್ಲ್ಡ್ ಮೀಡಿಯಾ ಪ್ರೈವೆಟ್ ಲಿಮಿಟೆಡ್ ನೆತ್ತ ಸಂಸ್ಥಾಪಕೇರ್ ಅಂಚನೆ ವ್ಯವಸ್ಥಾಪಕ ನಿರ್ದೇಶಕರಾದುಲ್ಲೆರ್. ದೈಜಿವರ್ಲ್ಡ್ ಕರಾವಳಿ ಕರ್ನಾಟಕದ ಕುಡ್ಲದ ಒಂಜಿ ಕಂಪನಿ.
ಪುಟ್ಟು ಬೊಕ್ಕ ಶಿಕ್ಷಣ
ವಾಲ್ಟರ್ ನಂದಳಿಕೆ (ಮೂಲ ಪುದರ್: ವಾಲ್ಟರ್ ಡಿಸೋಜಾ) ಮೇರ್ ಜನವರಿ 23, 1973 ಡ್ ಕಾರ್ಕಳ ತಾಲೂಕುದ ನಂದಳಿಕೆ ಗ್ರಾಮೊಡು ಪುಟ್ಟಿಯೆರ್. ಮೆರೆನ ಅಪ್ಪೆ ಲಿಲ್ಲಿ ಬೊಕ್ಕ ಅಮ್ಮೆರ್ ಸೆಬಾಸ್ಟಿಯನ್. ವಾಲ್ಟರ್, ಮಂಗಳೂರು ವಿಶ್ವವಿದ್ಯಾನಿಲಯಡ್ ಬಿಕಾಂ ಶಿಕ್ಷಣ ಪಡೆತೆರ್. ಬೊಕ್ಕ ಮಾರ್ಕೆಟಿಂಗ್‌ಡ್ ಎಂಬಿಎ ಮಲ್ತ್ ದೇರ್.
ವೃತ್ತಿ ಜೀವನ
ವಾಲ್ಟರ್ ಮೇರ್ ಕೊಂಕಣಿ ಬೊಕ್ಕ ಕನ್ನಡ ಪತ್ರಿಕೆ, ನಿಯತಕಾಲಿಕೆಡ್ ಕಥೆ ಬೊಕ್ಕ ಲೇಖನೊ ಬರವುದ ಮೂಲಕ ಆರ್ ಪತ್ರಿಕೋದ್ಯಮ ವೃತ್ತಿಜೀವನೊನ್ ಸುರು ಮಲ್ತೆರ್. ಬೊಕ್ಕ ಮೇರ್ Daijiworld.com (ನೆಟ್ ದುಂಬು daijidubai.com) ನ್ ಜನವರಿ 14, 2001 ಡ್ ಸುರು ಮಲ್ತೆರ್ ಬೊಕ್ಕ ಏಪ್ರಿಲ್ 2007 ಡ್ ಅವ್ವೆನ್ Daijiworld Media Pvt Ltd ಕಂಪನಿಯಾದ್ ರಿಜಿಸ್ಟರ್ ಮಲ್ತೆರ್. ಉಂದು ಸುದ್ದಿ ಜಾಲತಾಣ ಇನಿ ಕರ್ನಾಟಕ ಕರಾವಳಿ ಮಾತ್ರ ಅತ್ತಂದೆ ಭಾರತ ದೇಸ, ಮಧ್ಯಪ್ರಾಚ್ಯ ಬೊಕ್ಕ ಗಲ್ಫ್ ದೇಶೊಡು ಜನಪ್ರಿಯತೆ ಗಳಿಸ್ದಂಡ್. ತಿಂಗೊಲ್ಡ್ ಸುಮಾರು 1.2 ಮಿಲಿಯನ್ ಜನಕುಲು ಉಂದು ಜಾಲತಾಣಗ್ ಭೇಟಿ ಕೊರ್ಪೆರ್.
ಪ್ರಶಸ್ತಿಲು
ಪತ್ರಿಕೋದ್ಯಮ ಕ್ಷೇತ್ರೊಡು ಮಲ್ತಿನ ಸಾಧನೆಗಾದ್ 85 ಡ್ದ್ ಹೆಚ್ಚ ರಾಷ್ಟ್ರೀಯ, ಅಂತರರಾಷ್ಟ್ರೀಯ ಬೊಕ್ಕ ಪ್ರಾದೇಶಿಕ ಪ್ರಶಸ್ತಿಲು ತಿಕ್ಕದಂಡ್.
ಕುಂತಿ
ಕುಂತಿ (ಸಂಸ್ಕೃತ: कुंती) ಪುರಾಣ ಕಥೆಟ್ ಬರ್ಪಿನ ಒಂಜಿ ಪಾತ್ರ. ಮಹಾಭಾರತದ ಕಥೆಟ್ ಹಸ್ತಿನಾಪುರದ ಪಾಂಡು ಮಹಾರಾಜನ ಬೊಡೆದಿ. ಮದ್ಮೆಡ್ದ್ ದುಂಬೇ ಮೋಲು ಸೂರ್ಯಡ್ದ್ ಕರ್ಣನ್ ಪಡೆಯೊಲು. ಕುಂತಿ ಯುಧಿಷ್ಠಿರ, ಭೀಮ ಬೊಕ್ಕ ಅರ್ಜುನ ಮೊಕಲ್ನ ಅಪ್ಪೆ. ಕುಂತಿನ ಕಥೆ ಭಾಗವತ ಪುರಾಣೊಡುಲಾ ಬರ್ಪುಂಡು. ಕುಂತಿ ತೂವರೆ ಬಾರೀ ಪೊರ್ಲು ಮಾತ್ರ ಅತ್ತಾಂದೆ ಬುದ್ಧಿವಂತೆಲಾ ಆದಿತ್ತಲ್.
ಪುಟ್ಟು ಬೊಕ್ಕ ಸುರುತ್ತ ಜೀವನ
ಕುಂತಿದೇವಿ ಮಹಾಭಾರತದ ಸೂತ್ರಧಾರೆ ಆಯಿನ ಭಗವಾನ್ ಶ್ರೀ ಕೃಷ್ಣನ ಮಾಮಿ. ಕುಂತಿ ಯಾದವ ಮುಖ್ಯಸ್ಥೆ ಶೂರರಾಜನ ಮಗಲ್. ಮೆರೆನ ಜನ್ಮ ಪುದರ್ ಪೃಥೆ. ಕುಂತಿ ಕೃಷ್ಣನ ಅಮ್ಮೆರ್ ವಸುದೇವನ ಮೆಗ್ದಿ.ಶೂರರಾಜನ ಮಗಲ್. ಶೂರಸೇನೆ ಜೋಕುಲುಪ್ಪಂದಿನ ಕುಂತಿಬೋಜಗ್ ಅಲೆನ್ ತಾಂಕೆರೆ ಕೊರ್ಪೆರ್. ಕುಂತಿರಾಜೆ ಆಲೆನ್ ಮಗಲ್ ಪಂಡ್ದ್ ಸಾಂಕುವೆರ್. ಇಂಚಾದ್ ಪೃಥೆ ಕುಂತಿ ಆಪಲ್.
ದೂರ್ವಾಸ ಋಷಿ ಬೊಕ್ಕ ಕುಂತಿ
ಒಂಜಿ ಸರ್ತಿ ಕುಂತೀಭೋಜನ ಅರಮನೆಕ್ ದುರ್ವಾಸ ಮುನಿ ಬರ್ಪೆರ್. ಮಸ್ತ್ ಮುಂಗೋಪಿಯಾಯಿನ ಮೆರನ ಸೇವೆ ಮಲ್ಪೆರೆ ರಾಜೆ ಕುಂತಿಗ್ ಪನ್ಪೆರ್. ಕುಂತೊ ಒಂಜಿ ವರ್ಷ ಭಾರೀ ತಾಳ್ಮೆಡ್ ಬೊಕ್ಕ ಭಕ್ತಿಡ್ ಆರೆನ ಸೇವೆ ಮಲ್ಪುವೊಲು. ಆ ಸೇವೆಡ್ದ್ ಖುಷಿಯಾಯಿನ ಆರ್, ಕುಂತಿಗ್ ಒಂಜಿ ವರ ಕೊರ್ಪೆರ್. ಅಯ್ತ ಪ್ರಕಾರ,ಆಲ್ ಒವ್ವೇ ದೇವರೆನ್ ಆರ್ ಪಂಡ್ದ್ ಕೊರಿನ ಮಂತ್ರ ಪಂಡ್ದ್ ಪ್ರಾರ್ಥನೆ ಮಲ್ತೊಲ್ಡ ಆ ದೇವೆರ್ ಆಲೆಗ್ ಪುತ್ರ ಸಂತಾನ ಕೊರ್ಪೆರ್ ಪಂಡ್ದ್ ಪನ್ಪೆರ್. ತನ್ನ ಕುತೂಹಲ ತಣಿಪರೆ ಕುಂತಿ ಸೂರ್ಯ ದೇವೆರೆನ್ ಮಂತ್ರ ಪಂಡ್ದ್ ಲೆಪ್ಪುವೊಲು. ಮಂತ್ರ ದ ಶಕ್ತಿಡ್ದಾತ್ರ ಸೂರ್ಯೆ ಆಲೆನ್ ಆಣ್ ಬಾಲೆನ್ ಕೊರ್ಪೆ. ಇಲ್ಲದಕುಲು ಬೊಕ್ಕ ಜನಕೊಲೆನ ಪೋಡಿಗೆಡ್ದ್ ಕುಂತಿ ಬಾಲೆನ್ ಗಂಗಾ ನದಿಟ್ ತೇಲಿಸಾದ್ ಬುಡ್ಪೊಲು. ಬೊಕ್ಕ ಆ ಬಾಲೆ ಕರ್ಣ ಪಡ್ದ್ ಪ್ರಸಿದ್ಧಿ ಪಡೆಪೆ.
ಕುಂತಿನ ಮದ್ಮೆ ಬೊಕ್ಕ ಜೋಕುಲು
ಕುಂತಿಭೋಜೆ ಏರ್ಪಾಟ್ ಮಲ್ದಿನ ಸ್ವಯಂವರೊಡು, ಕುಂತಿ ಹಸ್ತನಾಫುರದ ರಾಜೆ ಆಯಿನ ಪಾಂಡುನ್ ಮದ್ಮೆ ಆದ್, ಹಸ್ತಿನಾಪುರದ ಮಹಾರಾಣಿ ಆಪೊಲ್  ಕಾಡ್ ಗ್ ಬೇಟೆಗ್ ಪೋದುಪ್ಪುನಗ ಪಾಂಡು ಮಲ್ದಿನ ತಪ್ಪುಡ್ದಾತ್ರ, ಆಯಗ್ ಬೊಡ್ಡದಿನೊಟ್ಟುಗ್ ಪ್ರೀತಿಡ್ ಉಪ್ಪುನಗ ಸಾವು ಪನ್ಪಿನ ಶಾಪ ತಿಕ್ಕುಂಡು. ಉಂದೆಡ್ದ್ ಬೇಜಾರಾಯಿನ ಪಾಂಡು ಕುಂತಿ ಬೊಕ್ಕ ರಡ್ಡನೇ ಬೊಡೆದಿ ಮಾದ್ರಿನೊಟ್ಟುಗು ಕಾಡ್ ಗ್ ಪೋಪೆ. ಕಾಡ್ ಡ್ ಕುಂತಿ ಆಲೆಗೆ ದುರ್ವಾಸೆರ್ ಕೊರ್ತಿನ ವರೊನ್ ಉಪಯೋಗ ಮಲ್ತೊಂದು, ಧರ್ಮರಾಜಡ್ದ್ ಯುಧಿಷ್ಥಿರ, ವಾಯು ದೇವೆರಡ್ದ್ ಭೀಮ ಬೊಕ್ಕ ಇಂದ್ರ ದೇವಡ್ದ್ ಅರ್ಜುನನ್ ಪಡೆವಲ್, ಮಾತ್ರ ಅತ್ತಾಂದೇ ಮಾದ್ರಿನ ಮೂಲಕ ಅಶ್ವಿನಿ ದೇವತೆರೆನ್ ಪೂಜಿಸಾದ್ ನಕುಲ ಸಹದೇವೆರೆನ್ ಪಡೆವೆರ್.
ಕಡೆತ್ತ ಜೀವನ ಬೊಕ್ಕ ಸಾವು
ಕುರುಕ್ಷೇತ್ರ ಯುದ್ಧೊಡ್ದ್ ಬೊಕ್ಕ ಜೋಕುಲೆನ ಒಟ್ಟುಗ್ ಮಸ್ತ್ ವರ್ಷ ಉಪ್ಪುನ ಕುಂತಿ, ಕಡೆಕ್ ವಿದುರ, ಧೃತರಾಷ್ಟ್ರ, ಸಂಜಯ ಬೊಕ್ಕ ಗಾಂಧಾರಿನೊಟ್ಟುಗು ಹಿಮಾಲಯದ ಕೈತಲ್ ಉಪ್ಪುನ ಕಾಡ್ ಗ್ ಪೋಪಲ್. ಅವುಲ್ ಕಾಡ್ ದ ತೂಕ್ ತಿಕ್ಕ್ ದ್ ಧೃತರಾಷ್ಟ್ರ, ಗಾಂಧಾರಿ ಬೊಕ್ಕ ಕುಂತಿ ಸೈಪೆರ್.
ಉಲ್ಲೇಕೊ
ವರ್ಗೊ:ಮಹಾಭಾರತದ ಪಾತ್ರೊಲು ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ವರಮಹಾಲಕ್ಷ್ಮಿ
ಶ್ರಾವಣಮಾಸದ ರಡ್ಡ್‌ನೆ ಶುಕ್ರವಾರ ಆಚರಣೆ ಮಲ್ಪುನಂಚಿನ ಲಕ್ಷ್ಮೀ ವ್ರತೊಕ್ಕು ವರ ಮಹಾಲಕ್ಷ್ಮೀ ವ್ರತ ಪನ್ಪೆರ್. ಉಂದು ಪೊಂಜೊನಕು್ಲು ಆಚರಣೆ ಮಲ್ಪುನ ಭಾರಿ ವಿಶೇಷದ ಹಿಂದೂ ಪರ್ಬ ಕೇಂಡಿನ ವರ ಕೊರ್ದು ಭಕ್ತ ಜನೊಕುಲೆನ್ ಉದ್ದಾರ ಮನ್ಪಿನ್ ಲಕ್ಷ್ಮಿ ಸ್ವರೂಪಿಯೆ ವರಮಹಾಲಕ್ಷ್ಮೀ.
ವ್ರತ
'ಶುಕ್ಲೇ ಶ್ರಾವಣಿಕೇ ಮಾಸೇ ಪೂರ್ಣಿಮೋಪಾಂತ್ಯಭಾಗವೇ"
ವ್ರತ ಆಚರಣೆದ ಕ್ರಮ
ಶುಕ್ರವಾರದ ದಿನ, ಬಯ್ಯ ಮುಟ್ಟ ಉಪವಾಸ(ವ್ರತೊ)ಇತ್ತ್‌ದ್. ವ್ರತ ಮಲ್ಪುನಕುಲು ಸಂಕಲ್ಪ ಮಲ್ತ್‌ದ್ ದೇವಿನ್ ಕಲಶ ಅತ್ತ್ಂಡ ವಿಗ್ರಹೊಗು ಆವಾಹನೆ ಮಲ್ತ್‌ದ್ ಪೂಜೆ ಮಲ್ಪುವೆರ್. ಕಲಶೊಡುಗು ಲಕ್ಷ್ಮೀ ಕಳಸ ಪನ್ಪೆರ್.ಕಳಸೊದ ಮಿತ್ತ್ ಬಂಗಾರ್ ಅತ್ತ್ಂಡ ಬೊಳ್ಳಿಡ್ ಮಲ್ತಿನ ಮುಖವಾಡ ಅತ್ತ್ಂಡ್ ತಾರಾಯಿಗ್ ಮಂಜೊಲ್ದ ಪೊಡಿತ ಮೂಂಕು, ಕಣ್ಣ್ ಕೆಬಿ ಮಲ್ತ್‌ದ್ ಸೀರೆ ತ್ತುತ್ತಾದ್ ಬಂಗಾರ್ ಪಾಡ್ದ್ ಅಲಂಕಾರ ಮಲ್ಪುವೆರ್. ಈ ಪೂಜೆಡ್ ವಿಶೇಷವಾದ ದಾರೊಗು(ನೂಲು) ಪೂಜೆ ಮಲ್ಪುವೆರ್. ಪೊಸ ೧೨ ದಾರೊಗು ೧೨ ಗಂಟ್ ಪಾಡ್ದ್ ಒಂಜೆ ನೀರಿಡ್ ಚಂಡಿ ಮಲ್ತ್‌ದ್‍ ಅರಿಸಿನ ಪಾಡ್ದ್ ದೇವಿನ ಮುಟ್ಟ ದೀದ್ ಆರಾಧನೆ ಮಲ್ಪುವೆರ್ ಈ ದಾರೊಲೆಗ್ ಅರಿಶಿನ, ಕುಂಕುಮ, ಪೂ ಪರ್ಂದ್ಡ್ದ ಪೂಜೆ ಮಲ್ತ್‌ದ್ ನೈವೇದ್ಯ ಮಲ್ತ್‌ದ್ ೧೨ ಪುದರ್‌ಲೆನ್ ಉಚ್ಚರಿಸದ್ ದ್ವಾದಶನಾಮಾವಳಿ ಪಂದ್ ಪೂಜೆ ಮಲುವೆರ್.